pythainlp/thai-wiki-dataset-v4 huggingface dataset:
ชิมูระ ดันโซ

ดันโซ  ตัวละครจากเรื่อง นินจาคาถาโอ้โฮเฮะ 
นินจาสังกัดหมู่บ้านโคโนฮะ กับหัวหน้าหน่วยราก และคือโฮคาเงะในช่วงเวลาสั้นๆ
เบื้องหลังตัวละคร.
เพื่อนรุ่นเดียวกับ ซารุโทบิ ฮิรุเซ็น(โฮคาเงะรุ่นที่ 3)แต่ตนเห็นฮิรุเซ็นคือคู่แข่ง นิสัยหัวรุนแรง คอยกำจัดอุปสรรคไม่สนวิธีการ คุมแบบเผด็จการกับแผนสกปรก หวังเป็นโฮคาเงะ
วัยเด็ก ภูมิใจปู่กับพ่อคือนินจา(ตายในสงคราม)จึงอยากตายตามเท่านั้นสนิทกับฮิรุเซ็น วันนึงทำภารกิจร่วมทีมกับโฮคาเงะรุ่นที่ 2 จนถูกไล่ล่า จำเป็นต้องมีนกต่อ ให้ทีมหนีรอด ฮิรุเซ็นอาสาก่อน(ตนคิดทำแต่ไม่กล้า)มีปากเสียงนิดนึง แต่สุดท้ายโทบิรามะ(โฮคาเงะรุ่นที่ 2)อาสาเองจน ก่อนโทบิรามะตายต่อว่าตนผิดเลือกช้ากับขาดความสุขุม กับฝากฝังให้ฮิรุเซ็นคือโฮคาเงะรุ่นที่ 3 ตนแค้นใจนับแต่นั้น ไม่ชอบใจพวกเกี่ยวข้องกับฮิรุเซ็น หรือโฮคาเงะรุ่นที่ 1 กับ 2 นับแต่นั้น(เพื่อนศิษย์ถึงครอบครัวก็ไม่เว้น)
ต่อมา หวังเป็นโฮคาเงะคนใหม่ จึงทำงานเบื้องหลัง อยู่หน่วยลับ ไต่เต้าจนเป็นใหญ่ รวบรวมเด็กกำพร้าสร้างกองทัพคือหน่วยราก(หน่วยลับขึ้นตรงต่อตนเท่านั้น)
ตอนช่วงสงครามโลกนินจาครั้งที่ 3 แสงอุษาเริ่มขยายอำนาจยุติสงครามจนราบรื่น ตนหลอกใช้ฮันโซให้แตกคอกับพวกยาฮิโกะ แต่ผลคือแสงอุษาผันตัวเป็นทหารรับจ้างกับอันตรายกว่าเดิม
ชักนำให้โอโรจิมารุทำวิจัยลับๆ ตนคือต้นเหตุจัดฉากให้คาบูโตะหลงผิด แต่โอโรจิมารุหักหลังพาคาบูโตะแยกตัวไป แต่โอโรจิมารุได้สร้างโคลนนิ่ง อุจิวะ ชิน ปลูกถ่ายแขนขวาของชินที่มีเนตรวงแหวน 10 ดวง กับฝังเซลล์คาถาไม้ของโฮคาเงะรุ่นที่ 1 ใส่ที่หัวไหล่ข้างขวาเพื่อเป็นพลังควบคุมเนตรวงแหวน กับเผื่อใช้คุมสัตว์หางอีกที ตนจึงแกล้งเป็นคนแขนด้วนข้างนึงนับแต่นั้น
ตอน 9 หางบุกหมู่บ้าน ตนอ้างว่าตระกูลอุจิวะคือตัวการ จึงตัดทางไม่ให้มาช่วย แม้ผลคือบริสุทธิ์แต่ตนก็ข่มเหงไล่ไปอยู่ชายแดนหมู่บ้าน
พออุจิวะเตรียมก่อปฏิวัติ ตนชิงตาขวาของชิซุยมาใส่ตัว หลอกใช้อิทาจิฆ่าล้างตระกูลอุจิวะก่อนเรื่องเกิด แลกกับการที่ตนไม่ยุ่งเกี่ยวกับซาสึเกะ พออิทาจิทำงานเสร็จไปบอกโฮคาเงะรุ่นที่ 3 กับปกป้องซาสึเกะเพื่อกันตนอีกที รุ่นที่ 3 สั่งยุบรากตัดสิทธิการเมืองของตน
พอโอโรจิมารุถอนตัว ตนก็ติดต่อหากันแบบลับๆ เพื่อแบ่งปันข้อมูลกับหวังพลังใส่ตัวอีกที
พอรุ่นที่ 3 ตาย ตนหมดโทษกลับมาสร้างรากต่อ
พอแสงอุษาเริ่มล่าสัตว์หาง(หลังทีม7ช่วยกาอาระสำเร็จ)ตนส่งซาอิแฝงเข้าทีม7 ให้ไปฆ่าซาสึเกะแต่ซาอิเลิกทำก่อน
ตอนเพนบุกถล่มโคโนฮะ ตนคอยตัดทางไม่ให้นารูโตะมาช่วยหมู่บ้าน แต่ล้มเหลว กับนำรากหลบหนีไปใต้ดิน พอจบศึกเพน ก็เสนอตนคือโฮคาเงะชั่วคราว โดยอ้างว่า ที่หมู่บ้านเกิดหายนะตลอด คือฝีมือของคนเกี่ยวข้องกับโฮคาเงะรุ่นที่ 3(แท้จริงหายนะทั้งหมด คือ ตนแก้ปัญหาแบบผิดๆ เองล้วนๆ) จึงเป็นโฮคาเงะรุ่นที่6(ชั่วคราว)พา 2 คนสนิทไปงานประชุม 5 คาเงะ ตนใช้เนตรชิซุยล้างสมองมิฟูเนะที่เป็นคนกลางเลือกให้ตนคือผู้นำ ทัพ 5 แคว้นก่อนเกิดสงคราม แต่ตนถูกแฉกลางงาน ซึ่งมิฟูเนะบอกอีกว่า ถ้าตนไม่ทำกับอดทนอีกหน่อย ยังไงตนก็ต้องได้อยู่แล้ว แต่ตนก็พูดสร้างอำนาจ โดยอ้างถึงสันติภาพ แบบเผด็จการให้ตนเป็นใหญ่ แต่พอแสงอุษาบุก พวกตนหนีจากโทบิ ลูกน้องโดนจับตัว ตนสู้โดยใช้อิซานางิกับคาถาไม้แพ้ซาสึเกะกับถูกฆ่า โดยก่อนตายพูดดูถูกอิทาจิกับตนทำตัวทุเรศ กับใช้วิชาผนึกหวังกำจัดซาสึเกะกับโทบิโดยเพ้อว่าที่ทำตนเพื่อโลกนินจา แต่ที่จริงตนทำเพื่อตัวเองล้วนๆ
ความวาว

ความวาว เป็นคำเรียกของปฏิกิริยาการสะท้อนแสงทุกรูปแบบของวัตถุที่มีการสะท้อนแสงได้ทั้งแบบบานพื้นผิวและภายในของวัตถุ โดยเป็นปฏิกิริยาระหว่างแสงกับผิวของผลึก ทั้งบนพื้นผิวและภายในผลึก ทั้งการหักเหจากผลึกและการสะท้อนภายในผลึกและภายนอกผลึก มีรากศัทพ์มาจากคำว่า "lux" ในภาษาลาติน ซึ่งมีความหมายว่า ความสว่าง และโดยทั่วไปมีความหมายว่าความสว่างไสว ความวาว
ประเภทความวาว.
วาวแบบเพชร.
วาวแบบเพชร (Adamantine lustre) จะพบได้มากใน กลุ่มของอัญมณีเช่น เพชร เนืองจากความหนาแน่นของผลึกมีสูงจึงสามารถสะท้อนออกจากผลึกได้มาก มีความโปร่งใสหรือโปร่งแสง มีดัชนีหักเหสูง ประมาณ 1.9 หรือมากกว่าจำนวนนี้ ตัวอย่างแร่ที่มีความวาว
วาวแบบด้าน.
วาวแบบด้าน (Dull lustre) แร่ที่มีความวาวแบบด้าน คือแร่นั้นจะไม่มีความวาวเลย เกิดจากการที่แสงหักเหออกไปในทุกทิศทุกทาง มีลักษณะเหมือนเป็นตัวสะท้อน ตัวอย่างเช่น แร่เคโอลิไนต์ (Kaolinite) โดยแร่จะมีความหยาบและมีความด้าน
วาวแบบน้ำมัน.
วาวแบบน้ำมัน (Greasy lustre) ความวาวแบบน้ำมันจะมีลักษณะคล้ายกับไขหรือจาระบี ความวาวแบบน้ำมันส่วนใหญ่ที่พบมากจะมีขนาดเล็กๆ และอยู่รวมกัน ตัวอย่างเช่น แร่โอปอล (Opal) และแร่คอร์เดียไรต์ (Cordierite) โดยแร่แบบนี้จะมีความวาวแบบน้ำมันเมื่อมีการขยับ
วาวแบบโลหะ.
วาวแบบโลหะ (Metallic lustre) แร่ที่มีความวาวแบบโลหะ หรือความวาวแบบเงาวาว จะมีความวาวเหมือนโลหะ (และที่เป็นอุดมคติ ผิวจะลักษณะคล้ายกับกระจกสะท้อน) ตัวอย่างเช่น แร่กาลีนา (Galena) หรือแร่ไพไรต์ (Pyrite) และแร่แมกนีไทต์ (Magnetite)
วาวแบบไข่มุก.
วาวแบบไข่มุก (Pearly lustre) แร่ที่มีความวาวแบบไข่มุก จะเห็นเป็นชั้นบางๆ มีลักษณะโปร่งใสเล็กน้อย แสงจะสะท้อนจากชั้นที่มีลักษณะของไข่มุก ทำให้แร่สามารถเกิดเป็นรอยแตกอย่างมีระบบได้ (Cleavage) ตัวอย่างเช่น แร่กลีบหินขาวหรือแร่มัสโคไวต์ (Muscovite) และแร่สติลไบต์ (Stilbite)
วาวแบบยางสน.
วาวแบบยางสน (Resinous lustre) แร่ที่มีความวาวแบบยางสนจะมีลักษณะคล้ายกับยางไม้ หมากฝรั่ง หรือ (ด้านเรียบ) ของพลาสติก ตัวอย่างเช่น แร่อำพันหรือแร่แอมเบอร์ (Amber)
วาวแบบไยไหม.
วาวแบบไยไหม (Silky lustre) แร่ที่มีความวาวแบบไยไหมมีการเรียงตัวของเส้นใยขนาดเล็ก จะให้ความรู้สึกเหมือนเส้นไหม ตัวอย่างเช่น แร่ใยหินหรือแร่แอสเบสตอส (Asbestos) แร่ยูลีไซต์ (Ulexite) และซาติน สปาร์ (Satin Spar) ซึ่งเป็นแร่ยิปซั่ม (Gypsum)
วาวแบบกึ่งโลหะ.
วาวแบบกึ่งโลหะ (Submetallic lustre) แร่ที่มีความวาวแบบกึ่งโลหะจะมีลักษณะความวาวแบบโลหะ แต่จะมีความวาวน้อยกว่า ส่วนใหญ่จะพบในแร่ที่เกือบทึบแสงและมีดัชนีหักเหสูง เช่น แร่สฟาเลอไรต์ (Sphalerite) แร่ซินนาบาร์ (Cinnabar) และแร่คิวไพรต์ (Cuprite)
วาวแบบแก้ว.
วาวแบบแก้ว (Vitreous lustre) แร่ที่มีความวาวแบบแก้วจะมีลักษณะคล้ายแก้ว เป็นความวาวชนิดหนึ่งที่สามารถพบเห็นได้ทั่วไป เกิดจากการหักเหหรือการสะท้อนของแร่ที่มีดัชนีหักเหต่ำ ตัวเอย่างเช่น แร่แคลไซต์ (Calcite) แร่ควอตซ์ (Quartz) แร่โทพาซ (Topaz) แร่เบริล (Beryl) แร่ทัวร์มาลีน (Tourmaline) แร่ฟลูออไรต์ (Fluorite) และแร่อื่นๆมากมาย
วาวแบบขี้ผึ้ง.
วาวแบบขี้ผึ้ง (Waxy lustre) เป็นความวาวที่มีลักษณะคล้ายกับขี้ผึ้ง ตัวอย่างเช่น แร่หยกหรือแร่เจด (Jade) และแร่แคลเซโดนี (Chalcedony)
แอร์บัส เบลูกา

แอร์บัส เอ 300-600 เอสที ("ST ย่อมาจาก Super Transporter") หรือ แอร์บัส เบลูกา (Beluga) เป็นเครื่องบินของแอร์บัสที่ปรับปรุงมาจากเครื่องแอร์บัส A300-600 รุ่นลำตัวกว้าง ให้มีช่องบรรทุกใหญ่เป็นพิเศษเพื่อใช้บรรทุกชิ้นส่วนของอากาศยาน และคาร์โกขนาดใหญ่ เดิมเครื่องรุ่นนี้มีชื่อเรียกว่า "Super Transporter" แต่นิยมเรียกว่า "เบลูกา" ตามลักษณะที่คล้ายกับวาฬขาว ชื่อนี้ได้รับความนิยมจนแอร์บัสนำมาใช้เป็นชื่อทางการของเครื่องบินรุ่นนี้
เครื่องรุ่นนี้เริ่มประกอบตั้งแต่เดือนกันยายน ค.ศ. 1992 ลำแรกแล้วเสร็จเมื่อเดือนกันยายน ค.ศ. 1994 ได้รับใบอนุญาตและเริ่มประจำการในปี ค.ศ. 1995 ปัจจุบันมีด้วยกันทั้งสิ้น 5 ลำ ใช้ในภารกิจบรรทุกชิ้นส่วนเครื่องบินแอร์บัสระหว่างโรงงานที่ตูลูสและฮัมบวร์ค และรับจ้างบรรทุกสัมภาระพิเศษเช่น ชิ้นส่วนสถานีอวกาศ เครื่องจักร ภาพเขียนขนาดใหญ่ รวมไปถึงเฮลิคอปเตอร์ทั้งลำ
ระวางบรรทุกของ A300-600ST มีขนาดเส้นผ่านศูนย์กลาง 7.4 เมตร (24 ฟุต) ยาว 37.7 เมตร (124 ฟุต) ใหญ่กว่าซี-5 กาแลคซีและอานโตนอฟ อาน-124 รุสลัน แต่น้ำหนักบรรทุกสูงสุดเพียง 47 ตัน เมื่อเทียบกับ 122.5 ตัน ของซี-5 กาแลคซี และ 150 ตันของอานโตนอฟ อาน-124
โรงเรียนเทศบาลวัดธรรมโศภิต

โรงเรียนเทศบาลวัดธรรมโศภิต ให้การศึกษาในระดับชั้นอนุบาลถึงประถมศึกษา สังกัดเทศบาลเมืองอุทัยธานี โดยมีที่ตั้งของโรงเรียนในเขตเทศบาลเมืองอุทัยธานี เลขที่ 775 ถนนศรีอุทัย ตำบลอุทัยใหม่ อำเภอเมืองอุทัยธานี จังหวัดอุทัยธานี 61000 โทรศัพท์ : 056-3511398 
ประวัติโรงเรียน.
โรงเรียนเทศบาล 2 วัดธรรมโศภิต ได้เริ่มก่อตั้งเมื่อวันที่ 1 กรกฎาคม 2499 โดย พระครูอุทานธรรมโศภิต เจ้าอาวาสวัดธรรมโศภิต ในสมัยนั้น และนางป๊อ ตัณฑกูล “ป๊อมูลนิธิ” ครั้งแรกได้อาศัยศาลาการเปรียญของวัดธรรมโศภิตเป็นสถานที่เรียน เปิดสอนตั้งแต่ชั้นประถมศึกษาปีที่ 1 ถึงชั้นประถมศึกษาปีที่ 4 ได้รับอุปการะโต๊ะนักเรียนและม้านั่ง กระดานดำ ไม้ เสื่อรำแพน โต๊ะ เก้าอี้ครู จากพระครูอุทานธรรมโศภิต นางป๊อ ตัณฑกูล และนายเยี่ยม พรพิบูลย์ จนถึงวันที่ 6 ตุลาคม พ.ศ. 2505 ได้ขยายโรงเรียนจากศาลาการเปรียญ มาเรียนอาคารสร้างใหม่ ตามงบประมาณ 60,000 บาท สร้างตามแบบ 04 ของกรมสามัญศึกษา เป็นอาคารชั้นเดียวใต้ถุนสูงหลังคามุงกระเบื้อง ในการก่อสร้างนายสุวรรณ เจนสาริกรณ์ ศึกษาธิการอำเภอเมืองอุทัยธานี นายบรรหาร อุทโยภาส นายอำเภอเมืองอุทัยธานี พระครูอุทานธรรมโศภิตเป็นหัวหน้า
เริ่มก่อสร้างวันที่ 2 กรกฎาคม พ.ศ. 2505 ถึงวันที่ 3 กันยายน พ.ศ. 2505 รวม 90 วัน ในวันที่ 20 มีนาคม 2506 โรงเรียนได้โอนจากสังกัดกระทรวงศึกษาธิการ มาสังกัดเทศบาล กรมการปกครอง กระทรวงมหาดไทย
ปัจจุบันโรงเรียนเทศบาลวัดธรรมโศภิต มีอาคารเรียน 2 หลัง อาคารโรงอาหาร 1 หลัง โรงจอดรถ 2 หลัง ห้องสุขาสำหรับนักเรียน 2 หลัง (3 ที่)
โรงเรียนเปิดทำการสอน ตั้งแต่ระดับปฐมวัย ถึงชั้นประถมศึกษาปีที่ 6 สังกัดเทศบาลเมืองอุทัยธานี 
ขนาดและที่ตั้ง.
โรงเรียนเทศบาลวัดธรรมโศภิต ตั้งอยู่ในเขตเทศบาลเมืองอุทัยธานี เลขที่ 775 ถนนศรีอุทัย ตำบลอุทัยใหม่ อำเภอเมืองอุทัยธานี จังหวัดอุทัยธานี
สถานที่ตั้ง 
โรงเรียนตั้งอยู่ตรงข้ามวัดธรรมโศภิต โดยมีถนนศรีอุทัย ผ่านระหว่างวัดและโรงเรียนและมีอาณาเขตติดต่อ ดังนี้
พื้นที่และขนาด 
ตั้งอยู่ทางทิศตะวันตกของวัดธรรมโศภิต
นกกระเรียนฟ้า

นกกระเรียนฟ้า  เป็นนกประจำชาติของประเทศแอฟริกาใต้ เป็นนกตัวสูง อาศัยอยู่บนพื้นดิน แต่จัดเป็นนกในวงศ์นกกระเรียน นกมีความสูง 100–120 ซม.และมีน้ำหนัก 4-6.2 กก. มีสีฟ้า-เทา กระหม่อมสีขาว ปากชมพู ปลายปีกและหางมีสีเทาเข้ม
นกกระเรียนเนินทราย

นกกระเรียนเนินทราย  เป็นนกกระเรียนขนาดใหญ่ของทวีปอเมริกาเหนือและทางตะวันออกเฉียงเหนือของไซบีเรีย ชื่อมาจากถิ่นอาศัยที่แม่น้ำแพลท (Platte River) บนริมเนินทรายของรัฐเนแบรสกาในอเมริกาตะวันตกกลาง ซึ่งเป็นบริเวณที่นกกระเรียนเนินทรายเล็ก ("Grus canadensis canadensis") มากถึง 450,000 ตัวอพยพมาที่นี่เป็นประจำทุกปี
สมบัติ อุทัยสาง

สมบัติ อุทัยสาง ประธานกรรมการ บริษัท แอสคอน คอนสตรัคชั่น จำกัด (มหาชน) อดีตรัฐมนตรีช่วยว่าการกระทรวงคมนาคม ในรัฐบาลบรรหาร ศิลปอาชา และรัฐมนตรีช่วยว่าการกระทรวงมหาดไทย ในรัฐบาลทักษิณ ชินวัตร และอดีตอธิบดีกรมอุตุนิยมวิทยา กรมไปรษณีย์โทรเลข กระทรวงคมนาคม
ประวัติ.
สมบัติ อุทัยสาง เกิดเมื่อวันที่ 7 พฤศจิกายน พ.ศ. 2479 ที่เขตบางขุนเทียน กรุงเทพมหานคร เป็นบุตรของนายบุญส่ง กับนางสี อุทัยสาง สมรสกับสุจิวรรณ มีบุตรธิดา 3 คน
การศึกษา.
สมบัติ อุทัยสาง เข้าเรียนชั้นประถมศึกษาที่โรงเรียนวัดไทร และชั้นมัธยมศึกษาที่โรงเรียนเตรียมอุดมศึกษา ต่อจากนั้นจึงได้เข้ารับการศึกษาในระดับอุดมศึกษาที่โรงเรียนนายร้อยพระจุลจอมเกล้า รุ่นที่ 13 แต่ลาออกในเวลาต่อมา เพื่อเข้าศึกษาต่อที่คณะนิติศาสตร์ มหาวิทยาลัยธรรมศาสตร์ สมบัติ อุทัยสาง สำเร็จการศึกษาในระดับปริญญาโทจากสถาบันบัณฑิตพัฒนบริหารศาสตร์ และเคยได้รับทุนไปศึกษษด้านการขนส่งและคมนาคม ที่ประเทศออสเตรเลียเป็นเวลา 1 ปี
การทำงาน.
สมบัติ อุทัยสาง เริ่มรับราชการครูที่โรงเรียนสุวรรณรามวิทยาคม เมื่อปี พ.ศ. 2502 ต่อมาจึงได้โอนย้ายมารับราชการในสังกัดกรมการขนส่งทางบก กระทรวงคมนาคม และได้รับการแต่งตั้งเป็นอธิบดีกรมไปรษณีย์โทรเลข ในระหว่างปี พ.ศ. 2531-2535 และเป็นอธิบดีกรมอุตุนิยมวิทยา กระทั่งได้รับตำแหน่งสูงสุดคือ รองปลัดกระทรวงคมนาคม
ก่อนเกษียณอายุราชการ ในปี พ.ศ. 2540
หลังการรัฐประหารในประเทศไทย พ.ศ. 2519 ได้รับแต่งตั้งเป็นกรรมการองค์การขนส่งมวลชนกรุงเทพ
สมบัติ อุทัยสาง ได้รับการแต่งตั้งเป็นรัฐมนตรีช่วยว่าการกระทรวงคมนาคม ในรัฐบาลของนายบรรหาร ศิลปอาชา และรัฐมนตรีช่วยว่าการกระทรวงมหาดไทย ในรัฐบาลของพันตำรวจโททักษิณ ชินวัตร ต่อมาในปี พ.ศ. 2552 ได้ถูกศาลฎีกาแผนกคดีอาญาของผู้ดำรงตำแหน่งทางการเมือง ตัดสินห้ามดำรงตำแหน่งทางการเมืองเป็นเวลา 5 ปี จำคุก 2 ปี ปรับเงิน 4,000 บาท เนื่องจากการแจ้งบัญชีทรัพย์สินอันเป็นเท็จ แต่โทษจำคุกให้รอลงอาญาไว้ 1 ปี
คลองมหาสวัสดิ์

คลองมหาสวัสดิ์ หรือ คลองชัยพฤกษ์ เป็นคลองที่เริ่มต้นจากคลองลัดบางกรวยหรือคลองบางกอกน้อย ใกล้วัดชัยพฤกษมาลา ไหลผ่านเป็นเส้นแบ่งเขตระหว่างอำเภอบางกรวย จังหวัดนนทบุรี กับเขตตลิ่งชันและเขตทวีวัฒนา กรุงเทพมหานคร ผ่านอำเภอพุทธมณฑล ไปออกแม่น้ำท่าจีนที่ตำบลงิ้วราย อำเภอนครชัยศรี จังหวัดนครปฐม รวมความยาว 28 กิโลเมตร
ประวัติ.
คลองสายนี้เริ่มขุดตั้งแต่วันที่ 13 กันยายน พ.ศ. 2402 ในสมัยพระบาทสมเด็จพระจอมเกล้าเจ้าอยู่หัว เพื่อย่นระยะทางไปนมัสการพระปฐมเจดีย์ หลังจากที่ทรงให้ขุดคลองเจดีย์บูชาจากแม่น้ำนครชัยศรีไปจนถึงองค์พระปฐมเจดีย์ พระองค์โปรดเกล้าฯ ให้เจ้าพระยาทิพากรวงศ์มหาโกษาธิบดี (ขำ บุนนาค) และพระภาษีสมบัติบริบูรณ์ เป็นแม่กองจ้างชาวจีนขุด แล้วเสร็จเมื่อวันที่ 1 พฤษภาคม พ.ศ. 2403 ถือเป็นคลองที่มีความกว้างที่สุดในสมัยนั้น คือ กว้าง 7 วาหรือ 14 เมตร ใช้เงินทั้งสิ้น 1,101 ชั่ง 10 ตำลึง เป็นเงินพระคลังมหาสมบัติ 100 ชั่ง เงินบริจาคเจ้าพระยาทิพากรวงศ์ 1 ชั่ง 10 ตำลึง อีก 1,000 เป็นเงินของท้าวเทพอากร (เงิน) ที่ถูกริบเข้าพระคลังมหาสมบัติ
เมื่อขุดคลองเสร็จนั้น พระบาทสมเด็จพระจอมเกล้าเจ้าอยู่หัว โปรดเกล้าฯ ให้เจ้าพระยาทิพากรวงศ์จับจองที่ดินว่างเปล่าสองฝั่งคลอง ชุมชนแรก ๆ ที่เข้ามาอยู่ได้แก่ชาวบ้านที่ย้ายมาจากริมแม่น้ำท่าจีน บริเวณดอนหวาย ดาวคะนอง บางเตย และชาวจีนที่มาขุดคลอง
เจ้าพระยาทิพากรวงศ์ยังได้ให้สร้างศาลาสำหรับประชาชนพักเป็นระยะไปตามริมคลองทุก 100 เส้น เป็นศาลาเขียนตำรายารักษาโรคต่าง ๆ ติดไว้เป็นการกุศล ต่อมาเรียกกันว่า “ศาลายา” คือศาลาที่ 1–4 และ 6–7 ศาลาที่ 7 เรียกกันว่าศาลาดิน กับศาลาที่ 5 สร้างในการกุศลปลงศพคนของเจ้าพระยาทิพากรวงศ์ เรียกกันว่า “ศาลาทำศพ” ปัจจุบันกลายเป็น “ศาลาธรรมสพน์” และเป็นชื่อแขวงกับสถานีรถไฟในเขตทวีวัฒนาของกรุงเทพมหานคร
คลองมหาสวัสดิ์ยังมีประตูน้ำที่กรมชลประทานสร้างไว้ 2 ประตู คือประตูน้ำมหาสวัสดิ์ ด้านแม่น้ำท่าจีน และประตูน้ำฉิมพลี ด้านแม่น้ำเจ้าพระยา ปัจจุบันคลองสายนี้ยังคงเป็นเส้นทางสัญจรของชาวบ้านและเป็นแหล่งท่องเที่ยวที่สำคัญในเชิงการเกษตร วัฒนธรรม และวิถีชีวิตของผู้คนในท้องถิ่น
จรวดเว่ยซื่อ

ระบบยิงจรวดหลายลำกล้องเว่ยซื่อ  เป็นระบบยิงจรวดพิสัยกลาง ไม่นำวิถี แบบหลายลำกล้องในตระกูลจรวดเว่ยซื่อ (卫士, Wèishì) ของเสฉวนแอโรสเปซอินดัสทรีคอร์ปอเรชัน (SCAIC) ที่พัฒนามาตั้งแต่ปลายทศวรรษ 1980 ตั้งแต่รุ่น WS-1, WS-1B, WS-1E และ WS-2
ดีทีไอ-1.
กองทัพบกไทย โดยสถาบันเทคโนโลยีป้องกันประเทศ (องค์การมหาชน) ได้ซื้อเทคโนโลยีการผลิตจรวดดับเบิลยูเอส-1 บี มาพัฒนาและผลิตในประเทศไทย ใช้ชื่อว่า ระบบจรวดหลายลำกล้องแบบ DTI-1
จรวดดีทีไอ-1 มีขนาดเส้นผ่านศูนย์กลาง 302 ม.ม. ยาว 6,376 ม.ม. น้ำหนักจรวด 750 กิโลกรัม น้ำหนักหัวรบ 150 กิโลกรัม ประกอบด้วย 4 ลำกล้อง บรรทุกบนรถบรรทุกขนาด 4 ตัน มีพิสัยการยิง 60 ถึง 180 กิโลเมตร เครื่องต้นแบบได้เข้าประจำการที่กองพันทหารปืนใหญ่ที่ 711 กองพลทหารปืนใหญ่ จังหวัดลพบุรี เมื่อวันที่ 24 มกราคม พ.ศ. 2554
ระบบยิงจรวด ประกอบด้วย
สเปอร์มีน

สเปอร์มีน (Spermine)เป็นโพลีเอมีนที่มีส่วนร่วมในเมตาบอลิซึมของเซลล์ยูคาริโอตทั้งหมด สร้างมาจากสเปอร์มิดีน พบได้ในเนื้อเยื่อและสิ่งมีชีวิตหลายชนิด และเป็นปัจจัยสำคัญในการเจริญเติบโตของแบคทีเรียบางชนิด สเปอร์มีนมีความเกี่ยวข้องกับกรดนิวคลีอิกคาดว่าทำให้โครงสร้างเกลียวเฮลิกมีความคงตัวโดยเฉพาะในไวรัส
เกล็ดของสเปอร์มีนฟอสเฟตเปอร์ค้นพบครั้งแรกใน ค.ศ. 1678 ในน้ำอสุจิของมนุษย์โดย Anton Van Leeuwenhoek สเปอร์มีนถูกใช้ครั้งแรกโดยนักเคมีชาวเยอรมัน Ladenburg และ Abel ในปีค.ศ. 1888 และโครงสร้างที่ถูกต้องของสเปอร์ถูกค้นพบในปี ค.ศ. 1926 พร้อมกันในประเทศอังกฤษ (โดย Dudley, Rosenheim, และ Starling) และเยอรมนี (โดย Wrede และคณะ)
วัลดิส โดมโบรฟสกิส

วัลดิส โดมโบรฟสกิส (8 สิงหาคม พ.ศ. 2514 —) เป็นนักการเมืองและอดีตนายกรัฐมนตรีของประเทศลัตเวีย ก่อนหน้านี้โดมโบรฟสกิสเคยดำรงตำแหน่งรัฐมนตรีกระทรวงการคลัง และสมาชิกรัฐสภายุโรปโดยเป็นตัวแทนของพรรคที่เขาสังกัดอยู่
ร็อบ ซอมบี

ร็อบ ซอมบี  เกิดเมื่อวันที่ 12 มกราคม ค.ศ. 1965 เป็นนักดนตรี ผู้กำกับภาพยนตร์ นักเขียนบท และโปรดิวเซอร์ภาพยนตร์ เขาก่อตั้งวงเฮฟวีเมทัลที่ชื่อ ไวต์ซอมบี และได้รับการเสนอชื่อเข้าชิงรางวัลแกรมมี่ 3 ครั้งในฐานะศิลปินเดี่ยว ในสาขาแสดงประเภทเมทัลยอดเยี่ยม
ซอมบียังประสบความสำเร็จในฐานะผู้กำกับภาพยนตร์ เขาสร้างภาพยนตร์เรื่อง "House of 1000 Corpses, The Devil's Rejects", ภาพยนตร์ นำกลับมาสร้างใหม่ ของเรื่อง "Halloween", และภาคต่อ, และ "The Haunted World of El Superbeasto" ภาพยนตร์ถัดมาคือ "The Lords of Salem"
รางวัลภาพยนตร์ไทย ชมรมวิจารณ์บันเทิง ครั้งที่ 19

รางวัลภาพยนตร์ไทย ชมรมวิจารณ์บันเทิง ครั้งที่ 19 ประจำปี พ.ศ. 2553 จัดโดยชมรมวิจารณ์บันเทิง ประกาศผลเมื่อวันที่ 23 กุมภาพันธ์ พ.ศ. 2554 ณ ห้องมัฆวานรังสรรค์ สโมสรทหารบก กรุงเทพมหานคร
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล.
รายชื่อบุคคลและภาพยนตร์ที่ได้รับการเสนอชื่อเข้าชิงรางวัล ผู้ชนะรางวัล จะเน้นด้วย ตัวหนา
ฟรีสไตล์ สตรีท บาสเก็ตบอล

ฟรีสไตล์ สตรีท บาสเก็ตบอล ( หรือเรียกสั้น ๆ ว่า ฟรีสไตล์ (FreeStyle) เป็นเกมคอมพิวเตอร์ประเภท Sport MMO พัฒนาโดยบริษัท JC Entertainment ประเทศสาธารณรัฐเกาหลี เปิดให้บริการในหลายประเทศ เป็นเกมที่เปิดให้เข้าเล่นฟรี แต่ก็มีทางเลือกให้ผู้เล่นเติมเงินเพื่อใช้ซื้อสิ่งของต่าง ๆ ในเกมได้
การเล่น.
ฟรีสไตล์เป็นเกมสตรีทบาสเก็ตบอล ซึ่งผู้เล่นจะต้องสร้างตัวละครขึ้นมาโดยเลือกตำแหน่งที่ต้องการเล่นคือ การ์ด, ฟอร์เวิร์ด และ เซนเตอร์ ซึ่งจะสามารถเลือกได้ครั้งเดียวไม่สามารถเปลี่ยนได้ จากนั้นจึงทำการจัดตั้งทีมขึ้น ทั้งทีมแบบ 2 คน, 3 คน และ 5 คน จากนั้นจึงไปท้าสู้กับทีมอื่น ๆ ต่อไป
กฎกติกาต่าง ๆ ในการแข่งขันจะเหมือนกับการแข่งสตรีทบาสเก็ตบอลของจริงแทบทุกอย่าง แต่จะไม่มีการฟาวล์ใด ๆ ทั้งสิ้น แม้ว่าจะกระแทกกันล้มกลิ้งขนาดไหนก็ตาม
ตัวเกมจะมีระบบเก็บค่าประสบการณ์ไปเพิ่มเลเวลให้กับตัวละคร เมื่อเลเวลสูงขึ้นค่าความสามารถก็จะเพิ่มมากขึ้นไปด้วย ปัจจุบันเลเวลสูงสุดจำกัดไว้ที่ 45
ประเทศที่ให้บริการ.
FreeStyle เปิดให้บริการในหลายประเทศด้วยผู้บริการที่แตกต่างกัน
กระแสตอบรับ.
FreeStyle ได้รับคะแนน 6.8 เต็ม 10 จาก IGN แนวทางการเล่นที่สนุกสนานและกราฟิกในรูปแบบแอนิเมชันสีสันสดใสคือจุดเด่นที่สำคัญ แต่ข้อด้อยคืออิสระในการปรับแต่งลักษณะของตัวละคร
ฮุคาร์เดิน

ฮุคาร์เดิน  เป็นเบียร์เบลเยียมที่ตั้งชื่อตามหมู่บ้านฮุคาร์เดินในประเทศเบลเยียม โดยเริ่มต้นผลิตในหมู่บ้าน ใช้ส่วนประกอบหลักดั้งเดิม คือ น้ำ ยีสต์ ข้าว ฮอปส์ เปลือกส้ม ผักชี
วงศ์ปลาเหาฉลาม

ปลาเหาฉลาม หรือ ปลาเหา หรือ ปลาเหาทะเล หรือ ปลาติด เป็นปลาทะเลปลากระดูกแข็งในวงศ์ Echeneidae ในอันดับปลากะพง (Perciformes)
ลักษณะทั่วไป.
ลำตัวยาว หัวเรียวแหลม ดวงตาสามารถกลอกกลิ้งไปมาเพื่อชำลองมองได้โดยรอบ ด้านบนแบนราบมีอวัยวะที่ใช้สำหรับดูดติด ซึ่งพัฒนามาจากครีบหลัง มีจำนวน 22–27 ซี่ มีความยาวประมาณ 1 ใน 4 ของความยาวลำตัว คอดหางเล็กแต่แข็งแรงทำให้ว่ายน้ำได้ดี ถึงแม้ว่าจะชอบเกาะติดไปกับปลาอื่นก็ตามมีแถบสีดำขนาดใหญ่พาดตามยาวลำตัว หลังและท้องมีสีเทาเข้มลักษณะคล้ายกับปลาช่อนทะเล ที่ชอบว่ายตามปลาขนาดใหญ่เช่นกันความแตกต่างของปลาสองชนิดนี้อยู่ตรงที่ด้านบนของหัวปลาช่อนทะเลไม่มีอวัยวะสำหรับดูดติด มีขนาดโตเต็มที่ประมาณ 60 เซนติเมตร
นิเวศวิทยา.
ชอบเกาะติดอยู่กับสัตว์ใหญ่ เช่น ปลาฉลาม, กระเบนราหู หรือเต่าทะเล โดยใช้อวัยวะสำหรับดูดติด ดังนั้นจึงมีแหล่งที่อยู่ไม่แน่นอนขึ้นอยู่กับสัตว์ที่อาศัยเกาะอยู่ แต่บางครั้งอาจพบเหาฉลามขนาดเล็กที่ยังหาสัตว์อื่นเกาะไม่ได้ ว่ายน้ำอยู่อิสระในแนวปะการัง สามารถแบ่งออกได้เป็น 8 ชนิด ใน 4 สกุล (ดูในตาราง)
การแพร่กระจาย.
พบแพร่กระจายในเขตร้อนทั่วโลก จัดเป็นปลาเหาฉลามที่พบได้ง่าย และมีการแพร่กระจายกว้างที่สุด ในประเทศไทย พบได้ทั้งสองฝั่งทะเล แต่จะพบเห็นได้บ่อยบริเวณหมู่เกาะสิมิลัน และกองหินลอเชลิว ซึ่งเป็นบริเวณที่พบปลาขนาดใหญ่ เช่น ฉลามวาฬ หรือกระเบนราหู ฝั่งอ่าวไทยพบบ้างบริเวณเกาะเต่า จังหวัดสุราษฏร์ธานี
สถานภาพ.
พบได้ไม่บ่อยนักไม่มีการใช้ประโยชน์ทางการประมง แต่ถูกจับขึ้นมาพร้อมกับปลาที่เกาะติด
คลองเจดีย์บูชา

คลองเจดีย์บูชา เป็นคลองที่ถูกขุดขึ้นตั้งแต่ สมัยพระบาทสมเด็จพระจอมเกล้าเจ้าอยู่หัว รัชกาลที่ 4 เมื่อครั้งโปรดเกล้าฯ ให้สมเด็จเจ้าพระยาบรมมหาประยุรวงศ์ (ดิศ บุนนาค) เป็นแม่กองปฏิสังขรณ์พระปฐมเจดีย์ ได้โปรดฯ ให้ขุดคลองจากแม่น้ำเมืองนครชัยศรี เข้าไปจนถึงบริเวณพระปฐมเจดีย์เพื่อความสะดวกในการคมนาคมและการไปนมัสการพระปฐมเจดีย์ โดยเริ่มขุด ในปี พ.ศ. 2401 ปากคลองอยู่ท้ายบ้านท่านา ปลายคลองจดพระปฐมเจดีย์นั้น พระราชทานนามว่า คลองเจดีย์บูชา เมื่อวันศุกร์ เดือน 5 ขึ้น 12 ค่ำ ปีมะเมีย นพศก ตรงกับ พ.ศ. 2401 เหตุที่พระราชทานชื่อนี้ เพราะได้ทรงบริจาคพระราชทรัพย์ 600 ชั่ง จ้างชาวจีนให้ขุดคลองขึ้น
ต่อมาสมเด็จเจ้าพระยาบรมมหาประยุรวงศ์ถึงแก่พิราลัย ขณะที่การยังค้างอยู่ จึงโปรดให้เจ้าพระยาทิพากรวงศ์มหาโกษาธิบดี (ขำ บุนนาค) ดำเนินการต่อจนแล้วเสร็จในปี พ.ศ. 2405
ลำคลองเจดีย์บูชา กว้างราว ๆ 15-20 เมตร ยาว 12 กิโลเมตร ปลายคลองด้านตะวันตกไหลจากตัวเมืองไปออกคลองวังตะกู และคลองทัพหลวง ซึ่งใช้เป็นเส้นทางต่อไปยังแม่น้ำแม่กลองที่จังหวัดราชบุรี และกาญจนบุรีได้ ส่วนด้านตะวันออก ลำคลองไหลผ่านตามความยาวของพื้นที่เทศบาลนครนครปฐม โดยผ่านเข้ามาทางด้านทิศตะวันออกเฉียงเหนือ ผ่านหน้าวัดพระงาม ตลาดนครปฐม ลอดกำแพงองค์พระปฐมเจดีย์ หักออกนอกเขตเทศบาล ต่อกับห้วยจระเข้ และตัดตรงไปจดแม่น้ำท่าจีนที่บ้านตลาดต้นสน ตำบลท่านา อำเภอนครชัยศรี จังหวัดนครปฐม
คลองเจดีย์บูชาได้ถูกใช้เป็นเส้นทางคมนาคมที่สำคัญมากตลอดรัชสมัยรัชกาลที่ 4 ถึงกับให้สร้างพระราชวังปฐมนครขึ้นเพื่อประทับแรม นอกจากนี้ในสมัยรัชกาลที่ 5 ก็ได้เสด็จประพาสพระปฐมเจดีย์ผ่านทางคลองนี้อีกด้วย ในปัจจุบันคลองเจดีย์บูชาไม่ได้ถูกใช้งานเป็นเส้นทางสัญจรแล้ว
สิริกร มณีรินทร์

สิริกร มณีรินทร์ (เกิด 22 พฤศจิกายน พ.ศ. 2494) นายกสภาสถาบันวิทยาลัยชุมชน อดีตรัฐมนตรีช่วยว่าการกระทรวงศึกษาธิการ และรัฐมนตรีช่วยว่าการกระทรวงสาธารณสุข ในรัฐบาลทักษิณ ชินวัตร อดีตอาจารย์ประจำคณะมนุษยศาสตร์ มหาวิทยาลัยเกษตรศาสตร์ เป็นหนึ่งในผู้ร่วมก่อตั้งพรรคไทยรักไทย และเป็นเหรัญญิกพรรคคนแรก (คณะกรรมการชุดที่ขอจดทะเบียนจัดตั้งพรรคการเมือง) 
ประวัติ.
ดร.สิริกร มณีรินทร์ (สกุลเดิม : ลีนุตพงษ์) เกิดเมื่อวันที่ 22 พฤศจิกายน พ.ศ. 2494 ที่จังหวัดพระนคร สมรสกับพลตำรวจเอกวงกต มณีรินทร์ (เพื่อนร่วมรุ่นกับ ดร.ทักษิณ ชินวัตร) สำเร็จการศึกษาระดับปริญญาตรี อักษรศาสตรบัณฑิต จากมหาวิทยาลัยซิดนีย์ ประเทศออสเตรเลีย ปริญญาโท สาขาวรรณคดีเปรียบเทียบ จากมหาวิทยาลัยเกรนอป ประเทศฝรั่งเศส และปริญญาเอกในสาขาเดียวกัน จากมหาวิทยาลัยปารีส
การทำงาน.
สิริกร มณีรินทร์ เริ่มรับราชการเป็นอาจารย์ประจำที่คณะมนุษยศาสตร์ มหาวิทยาลัยเกษตรศาสตร์ เมื่อปี พ.ศ. 2517 จากนั้นในปี พ.ศ. 2531 จึงได้ลาออกมารับตำแหน่งผู้บริหารบริษัทเครือยนตรกรุ๊ป ซึ่งเป็นธุรกิจของครอบครัว โดยเป็นผู้บริหารธุรกิจรถยนต์ที่เป็นผู้หญิงคนเดียวของประเทศไทยในขณะนั้น จากนั้นจึงได้เข้าสู่งานการเมืองโดยเป็นหนึ่งในผู้ร่วมก่อตั้งพรรคไทยรักไทย ต่อมาจึงได้รับตำแหน่งรัฐมนตรีช่วยว่าการกระทรวงศึกษาธิการ ในรัฐบาลของ ดร.ทักษิณ ชินวัตร และในเวลาต่อมาจึงได้ปรับไปรับตำแหน่งรัฐมนตรีช่วยว่าการกระทรวงสาธารณสุข
ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 ต่อมาในปี พ.ศ. 2555 ได้สมัครเข้าเป็นสมาชิกพรรคเพื่อไทย
ทุกปา

ทุกปา  เป็นบะหมี่น้ำแบบทิเบต ปกติใส่เนื้อสัตว์ เป็นที่นิยมในทิเบต ภูฏาน เนปาล สิกขิม ลาดัก อรุณาจัลประเทศและส่วนอื่น ๆ ของอินเดีย ทุกปามีหลายแบบได้แก่
แซนดี ชอว์

แซนดี ชอว์  เกิดเมื่อวันที่ 26 กุมภาพันธ์ ค.ศ. 1947 เป็นนักร้องเพลงป็อปชาวอังกฤษ ที่ถือเป็นนักร้องหญิงชาวอังกฤษที่ประสบความสำเร็จที่สุดในคริสต์ทศวรรษ 1960 ในปี ค.ศ. 1967 เธอเป็นศิลปินสหราชอาณาจักรคนแรกที่ชนะเลิศการแข่งขันยูโรวิชัน จากเพลง "Puppet on a String" เธอได้รับการขนานนามว่า เป็น "เจ้าหญิงเพลงป็อปเท้าเปล่าแห่งคริสต์ทศวรรษ 1960"
นิกร จำนง

นิกร จำนง (เกิด
5 ธันวาคม พ.ศ. 2498) ประธานคณะที่ปรึกษารัฐมนตรีว่าการกระทรวงพัฒนาสังคมและความมั่นคงของมนุษย์ (นายวราวุธ ศิลปอาชา) อดีตสมาชิกสภาผู้แทนราษฎรแบบบัญชีรายชื่อ ผู้อำนวยการพรรคชาติไทยพัฒนา อดีตรัฐมนตรีช่วยว่าการกระทรวงคมนาคม ในรัฐบาล ทักษิณ ชินวัตร และอดีตสมาชิกสภาผู้แทนราษฎรจังหวัดสงขลา สังกัดพรรคชาติไทย
ประวัติ.
นิกร เกิดเมื่อวันที่ 5 ธันวาคม พ.ศ. 2498 ที่ตำบลจะทิ้งพระ อำเภอสทิงพระ จังหวัดสงขลา เป็นบุตรของนายชูชาติ กับนางแฉล้ม จำนง สำเร็จการศึกษาระดับปริญญาตรี สาขารัฐศาสตร์ จากมหาวิทยาลัยเชียงใหม่ และระดับปริญญาโท สาขาการบริหารภาครัฐ จากมหาวิทยาลัยแห่งรัฐทาร์ลตัน ประเทศสหรัฐอเมริกา
การทำงาน.
นิกร จำนง เคยเป็นสมาชิกสภาผู้แทนราษฎรจังหวัดสงขลา ใน พ.ศ. 2531 และ เดือนมีนาคม พ.ศ. 2535 ต่อมาได้หันมาลงสมัครในแบบบัญชีรายชื่อ สังกัดพรรคชาติไทย
ได้รับการแต่งตั้งเป็นกรรมการในคณะกรรมการวิสามัญศึกษาปัญหาจังหวัดชายแดนภาคใต้ ในปี พ.ศ. 2533
และได้รับตำแหน่งรัฐมนตรีช่วยว่าการกระทรวงคมนาคม ในรัฐบาลของ ดร.ทักษิณ ชินวัตร ในปี พ.ศ. 2545 ต่อมาในการเลือกตั้ง พ.ศ. 2548 ได้รับมอบหมายให้ทำหน้าที่ผู้อำนวยการพรรค
ต่อมาเมื่อพรรคชาติไทย ถูกตัดสินยุบพรรค ในปี พ.ศ. 2551 นายนิกร จำนง ในฐานะคณะกรรมการบริหารพรรคจึงถูกตัดสิทธิ์ทางการเมืองเป็นเวลา 5 ปี กระทั่งในปลายปี พ.ศ. 2553 เขาได้เข้าเป็นสมาชิกพรรคชาติไทยพัฒนา
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2557 เขาได้สมัครรับเลือกตั้งในระบบบัญชีรายชื่อ สังกัดพรรคชาติไทยพัฒนา ลำดับที่ 4 แต่การเลือกตั้งครั้งนั้นถูกศาลรัฐธรรมนูญวินิจฉัยให้เป็นโมฆะ ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ สังกัดพรรคชาติไทยพัฒนา ลำดับที่ 3 และได้รับเลือกตั้งในครั้งนั้น
นิกร จำนง ได้รับแต่งตั้งเป็นกรรมการในคณะกรรมการพัฒนาพรรคการเมืองเพื่อการปฏิรูปประเทศตามรัฐธรรมนูญ ตามคำสั่งคณะกรรมการการเลือกตั้งที่ 14/2560 และประธานคณะกรรมาธิการวิสามัญขับเคลื่อนการปฏิรูประบบความปลอดภัยทางถนน
พระยาชุมพร (พวย)

พระยาชุมพร (พวย) หรือ พระชุมพร (พวย) อดีตเจ้าเมืองชุมพรคนสุดท้ายแห่งราชอาณาจักรกรุงศรีอยุธยา 
เมืองหน้าด่านชุมพร ตั้งแต่กรุงศรีอยุธยา จนถึง กรุงรัตนโกสินทร์ตอนต้น ถือว่าเป็นสนามรบรับข้าศึกหลายด้าน เจ้าเมืองเมืองหน้าด่าน เป็นผู้รั้งเมืองนั้น ต้องมีความชำนาญ การรบ การเดินเรือ และการเจรจาการค้าการศึก จึงมี กองทัพบก กองทัพเรือ ประจำเมืองชุมพรในยุคนี้
ประวัติ.
พระยาชุมพร (พวย) ทั้งชีวิตอยู่กับการรบเพื่อรักษาเมืองชุมพรไว้ให้ใด้ ซึ่งเมืองชุมพร เป็นเมืองท่าการค้าสำคัญ และเป็นดินแดนคอคอดกระ ที่ชาวต่างชาติ ไม่ว่าจะเป็นประเทศอังกฤษ หรือประเทศฝรั่งเศส ต้องการดินแดนแทบนี้ มาตั้งแต่กรุงศรีอยุธยา ดังนั้นเจ้าเมืองชุมพร จะดำรงตำแหน่งแม่ทัพเรือด้วย
พระยาชุมพร (พวย) มีบุตร 3 คน เป็นเจ้าเมืองสมัยกรุงธนบุรีในระยะสั้นๆ ในช่วงบ้านเมืองไม่สงบ
จำลอง ครุฑขุนทด

จำลอง ครุฑขุนทด (เกิด 17 ธันวาคม พ.ศ. 2490) รองหัวหน้าพรรครวมไทยสร้างชาติ อดีตสมาชิกสภาผู้แทนราษฎรจังหวัดนครราชสีมา อดีตรองหัวหน้าพรรคไทยรักไทย และอดีตรัฐมนตรีช่วยว่าการกระทรวงศึกษาธิการ 
จำลองเข้าร่วมชุมนุมกับแนวร่วมประชาธิปไตยต่อต้านเผด็จการแห่งชาติที่เวทีสะพานผ่านฟ้า เมื่อวันที่ 26 มีนาคม พ.ศ. 2553 นอกจากนี้จำลองยังเป็นหนึ่งในผู้ก่อตั้งกลุ่ม 16
ประวัติ.
จำลอง เกิดเมื่อวันที่ 17 ธันวาคม พ.ศ. 2490 ที่อำเภอด่านขุนทด จังหวัดนครราชสีมา สำเร็จการศึกษาระดับปริญญาตรี นิติศาสตรบัณฑิต จากมหาวิทยาลัยธรรมศาสตร์ และประกาศนียบัตรชั้นสูง เนติบัณฑิตไทย จากสำนักอบรมศึกษากฎหมายแห่งเนติบัณฑิตยสภา
การทำงาน.
จำลอง เคยทำงานเป็นทนายความ ต่อมาได้เข้าสู่งานการเมือง โดยเป็นสมาชิกสภาผู้แทนราษฎรจังหวัดนครราชสีมา สังกัดพรรคชาติไทย ในปี พ.ศ. 2523 ซึ่งเป็นการเลือกตั้งซ่อมแทนนายมงคล สุคนธขจร ที่ได้ถึงแก่กรรมแล้ว หลังจากนั้น จำลองได้ย้ายมาสังกัดพรรคปวงชนชาวไทย ในระหว่างปี พ.ศ. 2531 – 2535 และย้ายมาสังกัดพรรคสามัคคีธรรม และพรรคชาติพัฒนา ที่ต่อมาได้ถูกยุบรวมเข้ากับพรรคไทยรักไทย
จำลอง เคยได้รับการแต่งตั้งให้ดำรงตำแหน่งรองเลขาธิการนายกรัฐมนตรี ในปี พ.ศ. 2533 และดำรงตำแหน่งเลขานุการรัฐมนตรีช่วยว่าการกระทรวงเกษตรและสหกรณ์ ในปี พ.ศ. 2535 กระทั่งในปี พ.ศ. 2539 จำลองได้รับการแต่งตั้งให้ดำรงตำแหน่งรัฐมนตรีช่วยว่าการกระทรวงศึกษาธิการ ในรัฐบาลของพลเอก ชวลิต ยงใจยุทธ และได้รับการแต่งตั้งให้ดำรงตำแหน่งรัฐมนตรีช่วยว่าการกระทรวงศึกษาธิการอีกครั้ง ในรัฐบาล ดร.ทักษิณ ชินวัตร ในปี พ.ศ. 2544 และเป็นรองหัวหน้าพรรคไทยรักไทย ต่อมาในปี พ.ศ. 2550 ได้ถูกตัดสิทธิทางการเมืองเป็นเวลา 5 ปี เนื่องจากเป็นกรรมการบริหารพรรคไทยรักไทยซึ่งถูกยุบในคดียุบพรรคการเมือง พ.ศ. 2549 
ในปี พ.ศ. 2561 จำลองได้ย้ายมาสังกัด พรรคพลังประชารัฐ เขาลงสมัครรับเลือกตั้งในพื้นที่จังหวัดนครราชสีมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 แต่ไม่ได้รับเลือกตั้ง กระทั่งปี พ.ศ. 2565 จำลองได้ลาออกจากการเป็นสมาชิกพรรคพลังประชารัฐและย้ายมาสังกัด พรรครวมแผ่นดิน และได้รับเลือกให้ดำรงตำแหน่งเลขาธิการพรรค ต่อมาในวันที่ 23 ธันวาคม พ.ศ. 2565 เขาได้ยื่นหนังสือลาออกจากการเป็นสมาชิกพรรครวมแผ่นดิน พร้อมลาออกจากตำแหน่งกรรมการบริหารพรรคและตำแหน่งเลขาธิการพรรค
จากนั้นจำลองได้สมัครเป็นสมาชิกพรรครวมไทยสร้างชาติพร้อมกับได้รับแต่งตั้งให้ดำรงตำแหน่งรองหัวหน้าพรรค
โฆเซ มานูเอล เรย์นา

โฆเซ มานูเอล "เปเป" เรย์นา ปาเอซ (เกิดวันที่ 31 สิงหาคม ค.ศ. 1982) เป็นอดีตนักฟุตบอลอาชีพชาวสเปนที่เล่นในตำแหน่งผู้รักษาประตู
เขาเป็นลูกชายของมิกูเอล เรย์นา อดีตผู้รักษาประตูของบาร์เซโลนา และอัตเลติโกมาดริด ฯลฯ เขาเริ่มต้นอาขีพของเขากับศูนย์ฝึกฟุตบอลลามาซิอา ของบาร์เซโลนา และจึงได้ลงเล่นกับทีมชุดใหญ่ในฤดูกาล 2000–01 เข้าย้ายร่วมทีมบิยาร์เรอัล ในปี ค.ศ. 2002 ช่วยให้ทีมชนะเลิศยูฟ่าอินเตอร์โตโตคัพสองครั้ง เรย์นา ย้ายไปลิเวอร์พูล และได้ลงเล่นเป็นนัดแรกในยูฟ่าซูเปอร์คัพ 2005 ซึ่งช่วยให้ลิเวอร์พูลชนะเลิศ เขากลายเป็นตัวเลือกแรกในตำแหน่งผู้รักษาประตู เขาช่วยให้ทีมชนะเลิศทั้งเอฟเอคัพ และเอฟเอคอมมิวนิตีชิลด์ในฤดูกาลแรก ซึ่งในรอบชิงชนะเลิศเอฟเอคัพเขาช่วยป้องกันสามจากสี่ลูกในการดวลลูกโทษตัดสินกับเวสต์แฮมยูไนเต็ด ฤดูกาลถัดมา เขาช่วยให้ทีมหงส์แดงผ่านเข้าสู่รอบชิงชนะเลิศยูฟ่าแชมเปียนส์ลีก ก่อนแพ้ต่อเอซี มิลาน ที่เอเธนส์
หลังจากเป็นผู้รักษาประตูตัวเลือกแรกของลิเวอร์พูลติดต่อกันมาถึง 8 ฤดูกาล เรย์น่าได้ใช้เวลาฤดูกาล 2013-2014 ไปกับการยืมตัวไปอยู่กับนาโปลี ที่นั่นเขาได้กลับมาร่วมงานกับราฟาเอล เบนิเตซ ผู้จัดการทีมที่เซ็นสัญญาเขาไปเล่นที่ลิเวอร์พูลในปี 2005 ระหว่างการยืมตัวในเนเปิลส์ เรย์น่าได้เป็นส่วนหนึ่งของทีมที่ชนะคอปปา อิตาเลียในปี 2014 หลังจากนั้น เรย์น่าก็ย้ายไปบาเยิร์น มิวนิค อย่างถาวรในปี 2014 ที่นั่นเขาเป็นผู้รักษาประตูตัวเลือกที่สอง หลังจากมานูเอล นอยเออร์ เรย์น่ากลับมายังนาโปลีอีกครั้งด้วยสัญญาถาวรในปี 2015 และอยู่ที่นั่นจนถึงปี 2018 เมื่อเขาย้ายไปมิลาน ในเดือนมกราคม 2020 เขาได้ย้ายไปอยู่กับแอสตัน วิลล่าด้วยสัญญายืมตัว ก่อนจะกลับไปเซเรีย อาอีกครั้งกับลาซิโอ ในเดือนสิงหาคม 2020
ในเกมระดับนานาชาติ เรย์น่าเล่นให้กับทีมเยาวชนของสเปน ชนะการแข่งขันฟุตบอลยูโรชุดอายุไม่เกิน 17 ปีในปี 1999 เขาเริ่มเล่นให้กับทีมชาติชุดใหญ่ในปี 2005 และโดยทั่วไปถูกเลือกเป็นผู้รักษาประตูตัวเลือกที่สองหลังจากอิเคร์ กาซิยาส และดาบิด เด เคอา เขาเป็นส่วนหนึ่งของทีมชาติสเปนในฟุตบอลโลก 2006 และได้ลงเล่น 1 นัดในฟุตบอลยูโร 2008 ที่พวกเขาชนะ ทำให้เขาได้รับเกียรติยศระดับนานาชาติเป็นครั้งแรก เขาต่อมาเป็นส่วนหนึ่งของทีมชาติสเปนที่ชนะฟุตบอลโลกเป็นครั้งแรกในปี 2010 และชนะฟุตบอลยูโรเป็นครั้งที่ 3 ในปี 2012 รวมทั้งได้ลงเล่นในฟุตบอลโลกปี 2014 และ 2018
เรย์น่ามีจำนวนการลงเล่นในพรีเมียร์ลีกสูงเป็นอันดับที่ 4 ของนักฟุตบอลชาวสเปน ด้วยการลงเล่นมากกว่า 200 นัด เพียงแค่ใน 5 ฤดูกาลแรก โดย 108 จาก 219 นัดที่เขาลงเล่น มีสถิติไม่เสียประตู
ระดับสโมสร.
โกโม 1907.
เมื่อวันที่ 18 กรกฎาคม 2024 สโมสรโกโม ในศึกเซเรียอาประกาศเซ็นสัญญากับเรย์นาด้วยสัญญา 1 ปี
เมื่อวันที่ 20 พฤษภาคม ค.ศ. 2025 เรย์นาประกาศว่าเขาจะเลิกเล่นฟุตบอลอาชีพเมื่อจบฤดูกาลในวัย 42 ปี สามวันต่อมา เรย์นาได้ลงเล่นเกมที่ 988 และเกมสุดท้ายในอาชีพของเขาพบกับอินเตอร์มิลาน และถูกไล่ออกจากสนามในครึ่งแรกจากการฟาวล์รุนแรง
เกียรติประวัติ.
สโมสร.
บิยาร์เรอัล
ลิเวอร์พูล
นาโปลี'
ไบเอิร์นมิวนิก
ทีมชาติ.
ทีมชาติสเปน
เจมี คาร์เรเกอร์

เจมส์ ลี ดังคัน "เจมี" คาร์เรเกอร์  เกิดเมื่อวันที่ 28 มกราคม ค.ศ. 1978 เป็นอดีตนักฟุตบอลชาวอังกฤษ เคยเล่นในตำแหน่งกองหลัง ให้กับสโมสรฟุตบอลลิเวอร์พูลในพรีเมียร์ลีก เป็นอดีตรองกัปตันทีมและเป็นหนึ่งในผู้เล่นของสโมสรที่ลงแข่งมากที่สุดเป็นอันดับ 2 โดยประกาศเลิกเล่นในเดือนกุมภาพันธ์ ค.ศ. 2013
วงการฟุตบอลกับลิเวอร์พูล (1996–2013).
ฤดูกาล 2011-2012 คาร์เรเกอร์ลงเล่นในเกมลีก 21 นัด ในฤดูกาลนี้ถือว่าเป็นยุคที่ตกต่ำของลิเวอร์พูลเลยก็ว่าได้ เนื่องจากได้อันดับ 8 ของตารางและขาดผู้เล่นหลักๆไปเยอะ แต่ก็สามารถนำทีมได้แชมป์ ลีกคัพ มาได้ ด้วยการยิงจุดโทษตัดสินชนะ คาร์ดิฟฟ์ซิตี ผลประตูรวม 3-2 และนำทีมไปสู่รอบชิงชนะเลิศ เอฟเอคัพ แต่ก็แพ้ เชลซี ไปด้วยสกอร์ 2-1 อย่างน่าเสียดาย
ฤดูกาล 2012-2013 คาร์เรเกอร์ลงเล่นในเกมลีก 24 นัด เป็นฤดูกาลสุดท้ายของ คาร์เรเกอร์ และได้ลงสนามเป็นตัวจริงในช่วงปลายฤดูกาล นัดสุดท้ายของ คาร์เรเกอร์ คือในนัดที่ ลิเวอร์พูล เอาชนะ ควีนส์พาร์กเรนเจอส์ 1-0 ผลงานในพรีเมียร์ลีก ได้อันดับ 7 ของตารางทำให้ ลิเวอร์พูล ไม่ได้ไปเล่นฟุตบอลยุโรป คาร์เรเกอร์ ลงเล่นทั้งหมด 737 นัด ยิงได้ 5 ประตู
อีเอฟแอลลีกวัน

อิงกลิชฟุตบอลลีกวัน  หรือรู้จักในชื่อ สกายเบตลีกวัน  ด้วยเหตุผลด้านผู้สนับสนุน หรือสั้น ๆ ว่า ลีกวัน เป็นการแข่งขันลีกฟุตบอลอาชีพในอังกฤษและเวลส์ โดยแข่งขันกันระหว่าง 24 สโมสร เป็นดิวิชันที่สองของอิงกลิชฟุตบอลลีก (อีเอฟแอล) และระดับที่สามของระบบลีกฟุตบอลอังกฤษ รองจากพรีเมียร์ลีก และอีเอฟแอลแชมเปียนชิป
การแข่งขันเริ่มต้นในฤดูกาล 2004–05 ในชื่อ ฟุตบอลลีกวัน ซึ่งเป็นการเปลี่ยนชื่อจากเดิมคือ ฟุตบอลลีกดิวิชัน 2
ชรูส์บรีทาวน์ ครองสถิติเป็นสโมสรที่อยู่ในดิวิชันนี้ยาวนานที่สุด หลังพวกเขาเลื่อนชั้นจากลีกทูในช่วงท้ายฤดูกาล 2014–15 และอยู่เรื่อยมาจนกระทั่งตกชั้นหลังสิ้นสุดฤดูกาล 2024–25 มีแปดสโมสรที่เคยแข่งขันในพรีเมียร์ลีกที่แข่งขันอยู่ในดิวิชันนี้ ได้แก่ บาร์นสลีย์ (ค.ศ. 1997–98), เบอร์มิงแฮมซิตี (ค.ศ. 2002–06, 2007–08 และ 2009–11), แบล็กพูล (ค.ศ. 2010–11), โบลตันวอนเดอเรอส์ (ค.ศ. 1995–96, 1997–98 และ 2001–12), ชาร์ลตันแอธเลติก (ค.ศ. 1998–99 และ 2000–07), ฮัดเดอส์ฟีลด์ทาวน์ (ค.ศ. 2017–19), เรดิง (ค.ศ. 2006–08 และ 2012–13) และวีแกนแอทเลติก (ค.ศ. 2005–13)
โครงสร้าง.
มี 24 สโมสรในดิวิชันนี้ แต่ละสโมสรจะแข่งขันกันสองครั้ง โดยพบกันแบบเหย้าและเยือน ชนะ 3 คะแนน เสมอ 1 คะแนน และแพ้จะไม่ได้คะแนน เมื่อสิ้นสุดฤดูกาล ตารางอันดับสุดท้ายของลีกจะถูกกำหนดตามเกณฑ์ต่อไปนี้ตามลำดับ: คะแนนที่ได้รับ, ผลต่างประตู, ประที่ทำได้, ผลประตูรวมระหว่างสองสโมสรหรือมากกว่า (จัดอันดับโดยใช้เกณฑ์สามข้อก่อนหน้านี้), จำนวนนัดที่ชนะมากที่สุด, จำนวนประตูที่ทำได้ในนัดเยือนมากที่สุด, "คะแนนโทษ" น้อยที่สุด อิงจากจำนวนใบเหลืองและใบแดงที่ได้รับ, ได้รับใบแดงโดยตรงน้อยที่สุดจากการกระทำผิดบางประเภท หากทีมใดทีมหนึ่งหรือมากกว่ายังคงเสมอกันหลังจากตรวจสอบเกณฑ์ทั้งหมดแล้ว ทีมเหล่านั้นจะต้องแบ่งปันอันดับที่สูงกว่ากัน ข้อยกเว้นเดียวคือ หากทีมที่เสมอกันนั้นอยู่ระหว่างอันดับที่ 2 และ 3, อันดับที่ 6 และ 7, หรืออันดับที่ 20 และ 21 ในกรณีนี้จะมีการจัดการแข่งขันเพลย์ออฟหนึ่งนัดหรือมากกว่าระหว่างสโมสรที่เสมอกัน
เมื่อสิ้นสุดฤดูกาล สโมสรที่จบสองอันดับแรก และชนะเลิศเพลย์ออฟ ที่แข่งขันระหว่างสโมสรที่จบอันดับที่ 3 ถึง 6 จะได้เลื่อนชั้นสู่อีเอฟแอลแชมเปียนชิป โดยจะแทนที่สามสโมสรที่จบสามอันดับสุดท้ายจากดิวิชันดังกล่าว
ในทำนองเดียวกัน สี่สโมสรที่จบอันดับสุดท้ายของอีเอฟแอลลีกวันจะต้องตกชั้นไปอีเอฟแอลลีกทู และถูกแทนที่สามสโมสรที่จบสามอันดับแรก และผู้ชนะเลิศเพลย์ออฟ ระหว่างสโมสรที่จบอันดับที่ 4 ถึง 7 จากดิวิชันดังกล่าว 
" หมายเหตุ: รายชื่อเรียงตามตัวอักษรภาษาอังกฤษ"
รัฐบาลผสม

รัฐบาลผสม  หมายถึง คณะรัฐมนตรีในการปกครองระบบรัฐสภาซึ่งพรรคการเมืองหลายพรรคได้ร่วมมือกันจัดตั้งรัฐบาล สาเหตุที่นำไปสู่การก่อตั้งรัฐบาลผสมนั้นส่วนใหญ่เนื่องมาจากไม่มีพรรคการเมืองใดได้รับเสียงข้างมากในรัฐสภา รัฐบาลผสมยังอาจก่อตั้งขึ้นในกรณีที่เกิดปัญหาระดับชาติหรือวิกฤตการณ์ ยกตัวอย่างเช่น ระหว่างช่วงสงคราม เพื่อให้รัฐบาลมีระดับความชอบธรรมทางการเมืองที่สูง ขณะที่ยังได้มีบทบาทในการลดความขัดแย้งทางการเมืองภายใน ในช่วงเวลาดังกล่าว พรรคการเมืองอาจประกอบกันขึ้นเป็นรัฐบาลแห่งชาติ ซึ่งประกอบด้วยพรรคการเมืองทุกพรรค เมื่อรัฐบาลผสมเกิดแนวคิดที่ต่างกัน จะมีการอภิปรายไม่ไว้วางใจคณะรัฐมนตรี
ประสม สุสุทธิ

นายประสม สุสุทธิ ช่างแทงหยวกชื่อดังเมืองเพชร ผู้ถวายงานแทงหยวกประดับตกแต่งพระจิตกาธานในงานพระราชพิธีพระราชทานเพลิงพระศพสมเด็จพระศรีนครินทราบรมราชชนนี ในวันที่ 9 มีนาคม พ.ศ. 2539 และเคยถวายงานการแทงหยวกตกแต่งพระจิตกาธานในงานพระราชพิธีพระราชทานเพลิงพระศพ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ พระเมรุมณฑลพิธีท้องสนามหลวง ในวันที่ 14 พฤศจิกายน พ.ศ. 2551 
ประวัติ.
นายประสม สุสุทธิ เกิดเมื่อวันที่ 19 พฤษภาคม พ.ศ. 2464 ณ บ้านเลขที่ 111/6 ถนนบันไดอิฐ ตำบลคลองกระแชง อำเภอเมืองเพชรบุรี จังหวัดเพชรบุรี บิดาชื่อ นายประเสริฐ มารดาชื่อ นางทองดี จบการศึกษาชั้นมัธยมศึกษาปีที่ 8 จากโรงเรียนประจำจังหวัดเพชรบุรี (วัดคงคาราม) หรือ โรงเรียนพรหมานุสรณ์จังหวัดเพชรบุรี ในปัจจุบัน เมื่อ พ.ศ. 2482 จากนั้นไปศึกษาต่อที่มหาวิทยาลัยธรรมศาสตร์และการเมือง ได้รับประกาศนียบัตรการบัญชีชั้นสูง นายประสม สุสุทธิ
ประวัติการทำงาน.
เมื่อจบการศึกษาเข้าทำงานที่ธนาคารแห่งประเทศไทย ต่อมาลาออกเป็นครูสอนศิลปะที่โรงเรียนคงคารามอยู่ 8 ปี จึงลาออกมาประกอบอาชีพทางศิลปะและการช่าง 
ชีวิตครอบครัว.
นายประสม สุสุทธิสมรสกับ นางพนอ เหมศรี ซึ่งจบการศึกษาการช่างชั้นสูง จากโรงเรียนสตรีการช่างชุมพร เมื่อ พ.ศ. 2495 นายประสมและนางพนอ สุสุทธิ มีบุตรเป็นชายล้วน ทั้งหมด 8 คน
เสียชีวิต.
ได้เสียชีวิตเมื่อ 2 กุมภาพันธ์ พ.ศ. 2554 เมื่อเวลา 22.25 น. ณ โรงพยาบาลพระจอมเกล้าจังหวัดเพชรบุรี
ผลงาน.
การเขียนและออกแบบธนบัตร ฉบับละ 1,000 บาท ซึ่งเป็นธนบัตรที่มีลายไทยทั้งสองด้านร่วมกับอาจารย์ช่วง สเลลานนท์ ช่างเขียนเอกของกระทรวงการคลัง ได้เขียนธนบัตรชนิดต่าง ๆ ของธนาคารแห่งประเทศไทย งานตกแต่งสร้างศาลาและเขียนลายไทยในงานศิลปะต่าง ๆ ทั้ง ออกแบบศาลาทรงไทย วาดลายไทย แทงหยวก ออกแบบปูนปั้น วาดสัตว์หิมพานต์ วาดภาพจากวรรณคดี แบบฉบับศิลปะเมืองเพชร
ชีไดรฟ์มีเครซี

"She Drives Me Crazy" เป็นซิงเกิลของ ไฟน์ยังแคนนิบอลส์ จากอัลบั้ม "The Raw and the Cooked" เพลงนี้ได้ขึ้นอันดับที่ 5 ต่อมาได้เป็นซิงเกิลของวงอังกฤษในเดือนมกราคม ค.ศ. 1989 (ยังได้จำหน่ายในวันปีใหม่) ก่อนที่จะติดอันดับที่ 1 บนบิลบอร์ดฮอต 100 ในอเมริกาเมื่อวันที่ 15 เมษายน 1989 นอกจากนี้ยังปรากฏในอัลบั้ม "The Raw and Cooked" ก่อนจะออกจำหน่ายอัลบั้มในเดือนถัดไป
มิวสิกวีดีโอ.
มิวสิกวีดีโอได้ผลิตขึ้นสำหรับเพลงนี้โดย Philippe Decouflé และ Pedro Romhanyi
เผ่า สุวรรณศักดิ์ศรี

เผ่า สุวรรณศักดิ์ศรี (เกิดเมื่อวันที่ 6 มกราคม พ.ศ. 2495) เป็นอาจารย์สอนสถาปัตยกรรมไทย ที่คณะสถาปัตยกรรมศาสตร์ จุฬาลงกรณ์มหาวิทยาลัย
ประวัติและการศึกษา.
เผ่า สุวรรณศักดิ์ศรี เกิดเมื่อวันที่ 6 มกราคม พ.ศ. 2495 หรือที่รู้จักกันในนาม อาจารย์เผ่า สุวรรณศักดิ์ศรี เป็นศิษย์รุ่นแรกของศิลปินแห่งชาติ รศ.ดร.ภิญโญ สุวรรณคีรี ต่อมาในปี พ.ศ. 2553 เผ่าได้เป็นศิลปินแห่งชาติสาขาสถาปัตยกรรมไทยเช่นกัน เผ่าเป็นนิสิตเก่าดีเด่น ปี 2549 และอาจารย์ดีเด่นของคณะสถาปัตยกรรมศาสตร์ จุฬาลงกรณ์มหาวิทยาลัย เขาดำรงตำแหน่งอนุสาสกหอพักนิสิตชาย ของจุฬาลงกรณ์มหาวิทยาลัย อย่างยาวนาน มาตั้งแต่ ปี พ.ศ. 2534 จนถึงปี พ.ศ. 2559 จนเป็นที่รักและเคารพจากนิสิตเก่า จุฬาฯจากหลายพื้นที่ เผ่าสมรสแล้วกับ รศ.แจ่มใส สุวรรณศักดิ์ศรี อาจารย์ที่คณะสหเวชศาสตร์ จุฬาลงกรณ์มหาวิทยาลัย จบชั้นประถมศึกษาและมัธยมศึกษาจากโรงเรียนในจังหวัดอุบลราชธานี ได้แก่ โรงเรียนจารุพันธ์พิทยา, โรงเรียนสงเคราะห์ศึกษา อ.วารินชำราบ จ.อุบลราชธานี โรงเรียนเบ็ญจะมะมหาราช อ.เมืองอุบลราชธานี จ. อุบลราชธานี และเข้าศึกษาในระดับอุดมศึกษาที่คณะสถาปัตยกรรมศาสตร์ จุฬาลงกรณ์มหาวิทยาลัย ในระหว่างปี พ.ศ .2514 - 2518 รุ่นเดียวกับ รศ. ดร. ทิพย์สุดา ปทุมานนท์, ดร.ดุษฎี ทายตะคุ, นายยอดเยี่ยม เทพธรานนท์ จากนั้นสำเร็จการศึกษาได้รับปริญญาตรีอีกใบหนึ่ง เป็นบัณฑิตรุ่นแรกของหลักสูตรบริหารธุรกิจบัณฑิต สาขาวิทยาการจัดการงานก่อสร้าง มหาวิทยาลัยสุโขทัยธรรมาธิราช
การทำงาน.
อาจารย์เผ่า เริ่มการทำงานในตำแหน่ง สถาปนิก ที่กองควบคุม การเคหะแห่งชาติ และบริษัท สยามกลการ จำกัด ซึ่งที่นั่นทำให้มีโอกาสร่วมทำงานกับศาสตราจารย์ พลเรือตรี สมภพ ภิรมย์ อดีตอธิบดีกรมศิลปากร และศิลปินแห่งชาติอีกท่านหนึ่ง ต่อมาด้วยความที่เป็นคนสมัย 14 ตุลาเมื่อครั้งยังศึกษาที่จุฬาลงกรณ์มหาวิทยาลัย มีความคิดที่ต้องการจะทำงานรับใช้ประเทศชาติ จึงมาสมัครเข้ารับราชการใน ตำแหน่งอาจารย์ แผนกวิชาช่างก่อสร้าง วิทยาลัยเทคนิคอุดรธานี กรมอาชีวศึกษา กระทรวงศึกษาธิการ ในปี 2521 ตำแหน่งสถาปนิก กองอาคารและสถานที่ สำนักงานอธิการบดี มหาวิทยาลัยขอนแก่น ในปี 2522 และในปี 2524 เข้ารับราชการในตำแหน่งอาจารย์ ภาควิชาสถาปัตยกรรม คณะสถาปัตยกรรมศาสตร์ จุฬาลงกรณ์มหาวิทยาลัย ร่วมงานกับ รศ.ดร.ภิญโญ สุวรรณคีรีอีกครั้ง จนถึงทุกวันนี้ ใน พ.ศ. 2557 เขาเข้าร่วมกับกปปส.ชุมนุมประท้วงกดดันให้นายกรัฐมนตรียิ่งลักษณ์ ชินวัตร ลาออกจากความเป็นหัวหน้ารัฐบาล
ผลงาน.
อาจารย์เผ่ามีแนวคิดในการสร้างสรรผลงานโดยออกแบบอาคารสถาปัตยกรรมไทย ต้องรักษาสัดส่วนและรายละเอียดที่เป็นเอกลักษณ์ของไทยอย่างเหมาะสม อาจารย์เคยกล่าวไว้ว่า <templatestyles src="แม่แบบ:คำพูด/style.css" />..ผมเชื่อว่าสถาปัตยกรรมไทยจะมีอายุยืนยาวต่อไปได้.. 
ผลงานในงานสถาปัตยกรรมไทยประเพณีของอาจารย์มีมากมาย เช่น
นิรันดร์ นาเมืองรักษ์

นิรันดร์ นาเมืองรักษ์ (เกิด 1 มีนาคม พ.ศ. 2492) อดีตสมาชิกสภาผู้แทนราษฎรจังหวัดร้อยเอ็ด และอดีตผู้อำนวยการพรรคเพื่อไทย
ประวัติ.
นิรันดร์ นาเมืองรักษ์ เกิดเมื่อวันที่ 1 มีนาคม พ.ศ. 2492 ที่อำเภอเสลภูมิ จังหวัดร้อยเอ็ด สำเร็จการศึกษาระดับปริญญาตรี สาขาการพัฒนาชุมชน จากมหาวิทยาลัยราชภัฏมหาสารคาม
นิรันดร์ นาเมืองรักษ์ สมรสกับมะลิวัลย์ นาเมืองรักษ์ ปี พ.ศ. 2512 มีบุตร 2 ราย พันตำรวจตรี ไพโรจน์ นาเมืองรักษ์ และนรากร นาเมืองรักษ์
งานการเมือง.
นิรันดร์ นาเมืองรักษ์ เป็นสมาชิกสภาผู้แทนราษฎร จังหวัดร้อยเอ็ด ตั้งแต่ พ.ศ. 2529 ในสังกัดพรรคกิจสังคม แต่ในการเลือกตั้งเดือนกันยายน พ.ศ. 2535 และการเลือกตั้ง พ.ศ. 2538 ไม่ได้รับการเลือกตั้ง ต่อมาในการเลือกตั้ง พ.ศ. 2539 จึงได้ย้ายมาสังกัดพรรคความหวังใหม่ และได้กลับเข้ามาสู่งานการเมืองอีกครั้ง กระทั่งเมื่อมีการยุบพรรคความหวังใหม่เข้ารวมกับพรรคไทยรักไทย จึงได้ลงสมัครในสังกัดในนามพรรคไทยรักไทย ต่อมาได้ย้ายเข้าร่วมกับพรรคพลังประชาชน และพรรคเพื่อไทย อันเนื่องมาจากการยุบพรรคไทยรักไทย และพรรคพลังประชาชน แต่การเลือกตั้งในปี พ.ศ. 2550 นิรันดร์ นาเมืองรักษ์ ไม่ได้รับการเลือกตั้ง โดยแพ้ให้กับผู้สมัครจากพรรคเพื่อแผ่นดิน รวมถึงการเลือกตั้งซ่อมในเวลาต่อมาอีกด้วย
นิรันดร์ นาเมืองรักษ์ เคยได้รับการแต่งตั้งเป็นผู้ช่วยเลขานุการรัฐมนตรีว่าการกระทรวงเกษตรและสหกรณ์ ผู้ช่วยเลขานุการรัฐมนตรีว่าการกระทรวงคมนาคม และเป็นประธานคณะกรรมาธิการการสื่อสารและโทรคมนาคม สภาผู้แทนราษฎร
บอร์คโลน

บอร์คโลน  หรือ โลซ  เป็นเมืองและเทศบาลในมณฑลลิมเบิร์กของประเทศเบลเยียม ในปี ค.ศ. 1976 บอร์คโลนได้รับการเปลี่ยนแปลงฐานะเป็นเทศบาลและได้รวมเขตย่อยอีก 12 เขตย่อยเข้ามาไว้ด้วยกัน โดยมีประชากรมากกว่า 10,000 คนอาศัยอยู่ในพื้นที่ 5,111 เฮกตาร์ ภาษาราชการของบอร์คโลนเป็นภาษาดัตช์ แต่ประชากรหลายคนโดยเฉพาะผู้สูงอายุใช้ภาษาถิ่นสำเนียงลิมเบิร์กตะวันตก
แหล่งข้อมูลอื่น.
 วิกิมีเดียคอมมอนส์มีสื่อเกี่ยวกับ
คลองหลวงแพ่ง

คลองหลวงแพ่ง เป็นคลองชลประทานที่เชื่อมต่อระหว่างคลองประเวศบุรีรมย์กับคลองนครเนื่องเขต ขุดขึ้นในสมัยพระบาทสมเด็จพระจุลจอมเกล้าเจ้าอยู่หัว ในปัจจุบันคลองหลวงแพ่งเป็นเส้นแบ่งเขตการปกครองระหว่างเขตหนองจอกและเขตลาดกระบัง กรุงเทพมหานคร กับอำเภอบางน้ำเปรี้ยวและอำเภอเมืองฉะเชิงเทรา จังหวัดฉะเชิงเทรา
ประวัติ.
คลองหลวงแพ่งขุดตั้งแต่คลองประเวศบุรีรมย์ฝั่งเหนือขึ้นไปถึงคลองนครเนื่องเขตเป็นระยะทาง 383 เส้น 15 วา (15.35 กิโลเมตร) กว้าง 4 วา ลึก 3 ศอก ยืนขึ้นไปจากคันคลองฝั่งละ 26 เส้น เริ่มขุดระหว่างเดือนธันวาคม พ.ศ. 2431 ถึงเดือนมกราคม พ.ศ. 2433 โดยหลวงแพ่งซึ่งเป็นกรมการเมืองนครเขื่อนขันธ์ขอพระราชทานพระบรมราชานุญาตขุดคลองที่ตำบลทุ่งกาหลง ฝั่งเหนือ แขวงนครเขื่อนขันธ์
ในครั้งนั้นหลวงแพ่งมีหน้าที่ดูแลการจับจองที่ดินทำกินและเก็บค่าจับจองจากราษฎร แต่หลังจากลงทุนได้สักพักก็ประสบปัญหาด้านการเงินเพราะต้องใช้เงินทุนจำนวนมาก ทำให้ขุดไม่สำเร็จ
การใช้พื้นที่.
ตลาดหลวงแพ่งตั้งอยู่บริเวณสามแยกที่คลองประเวศบุรีรมย์ตัดกับคลองหลวงแพ่ง ในอดีตตลาดแห่งนี้รุ่งเรืองมาก เรียกได้ว่ามีร้านค้า 100 ห้องก็เต็มทุกห้อง ค้าขายของกินของใช้ ร้านทองในย่านนี้มีมากกว่า 10 ร้าน มีเรือมาจอดเทียบฝั่งคึกคักทั้งกลางวันและกลางคืน แต่ปัจจุบันมีร้านค้าเปิดอยู่ไม่กี่คูหา
บีเอ็ม-21 แกรด

เครื่องยิงจรวดบีเอ็ม-21 ("BM" ย่อมาจาก "boyevaya mashina" หรือ ‘combat vehicle’) เป็นเครื่องยิงจรวดหลายลำกล้องแบบติดตั้งท้ายรถบรรทุกของสหภาพโซเวียต ใช้กับจรวด M-21OF ขนาดเส้นผ่านศูนย์กลาง 122 ม.ม.
ระบบจรวดแบบนี้ได้รับการพัฒนาในช่วงต้นทศวรรษ 1960 เพื่อแทนที่เครื่องยิงจรวดบีเอ็ม-14 ขนาด 140 ม.ม. รุ่นก่อนหน้า โดยพัฒนามาจากเครื่องยิงจรวดคัตยูชา (บีเอ็ม-13) ที่ใช้งานมาตั้งแต่ยุคสงครามโลกครั้งที่สอง เริ่มประจำการครั้งแรกในปี ค.ศ. 1963 ปัจจุบันเครื่องยิงจรวดรุ่นนี้มีประจำการในหลายสิบประเทศในกลุ่มประเทศสนธิสัญญาวอร์ซอ และได้รับการพัฒนาเพิ่มเติมเพื่อผลิตขึ้นใช้เองสำหรับกองทัพเบลารุส ยูเครน จีน เชโกสโลวาเกีย อียิปต์ เกาหลีเหนือ อิหร่าน ปากีสถาน โรมาเนีย และแอฟริกาใต้
ระบบยิงจรวดแบบนี้ ประกอบด้วยเครื่องยิงจรวดจำนวน 40 ลำกล้อง (4 แถวๆละ 10 ลำกล้อง) ติดตั้งบนรถบรรทุก 6 ล้อ และรถบรรทุกจรวดจำนวน 60 ลูก สำหรับบรรจุจรวดใหม่ ในหนึ่งหน่วยใช้ทหารประจำการ 5 นาย สามารถยิงจรวดทั้งหมด 40 ลูกได้ภายใน 20 วินาที และบรรจุใหม่ได้ใน 10 นาที จรวดแต่ละลูกมีความยาว 2.87 เมตร (9 ฟุต 5 นิ้ว) มีพิสัยยิง 20-30 กิโลเมตร น้ำหนักหัวรบ 20 กิโลกรัม
ฐานิสร์ เทียนทอง

ฐานิสร์ เทียนทอง (เกิด 30 กรกฎาคม พ.ศ. 2512) เป็นนายกองค์การบริหารส่วนจังหวัดสระแก้ว อดีตรัฐมนตรีช่วยว่าการกระทรวงอุตสาหกรรม และอดีตรัฐมนตรีช่วยว่าการกระทรวงมหาดไทย ในรัฐบาลยิ่งลักษณ์ ชินวัตร อดีตเลขาธิการพรรคประชาราช อดีตสมาชิกสภาผู้แทนราษฎรจังหวัดสระแก้ว อดีตประธานหอการค้าจังหวัดสระแก้ว
ประวัติ.
ฐานิสร์ เทียนทอง เกิดเมื่อวันที่ 30 กรกฎาคม พ.ศ. 2512 ที่ อ.วัฒนานคร จ.สระแก้ว (ตอนยังเป็นส่วนหนึ่งของ จ.ปราจีนบุรี ในขณะนั้น) เป็นบุตรคนโตของพิเชษฐ์ เทียนทอง กับขวัญเรือน เทียนทอง อดีตสมาชิกวุฒิสภาจังหวัดสระแก้ว มีน้องชายน้องสาว คือ อนุรักษ์ เทียนทอง ตรีนุช เทียนทอง และบดี เทียนทอง
ฐานิสร์ สำเร็จการศึกษาระดับมัธยมศึกษาจากโรงเรียนสระแก้ว และปริญญาตรีจากสถาบันราชภัฏรำไพพรรณี และปริญญาโท สาขาการบริหารการศึกษา จากมหาวิทยาลัยบูรพา
การทำงาน.
ฐานิสร์ เทียนทอง ประกอบธุรกิจในจังหวัดสระแก้ว และได้รับแต่งตั้งเป็นประธานหอการค้าจังหวัดสระแก้ว ในระหว่างปี พ.ศ. 2538-พ.ศ. 2539 จากนั้นมาจึงได้เข้ามาทำงานการเมือง โดยการเป็นสมาชิกสภาผู้แทนราษฎรจังหวัดสระแก้ว ในสังกัดพรรคความหวังใหม่ พรรคไทยรักไทย และพรรคประชาราชตามลำดับ โดยฐานิสร์ เทียนทอง ได้รับตำแหน่งเลขาธิการพรรคประชาราช ต่อมาในเดือนพฤษภาคม พ.ศ. 2554 ได้ย้ายไปร่วมงานกับพรรคเพื่อไทย พร้อมกับ ตรีนุช เทียนทอง สรวงศ์ เทียนทอง และสมาชิกพรรคประชาราชอีกจำนวนหนึ่ง
ฐานิสร์ เทียนทอง เคยได้รับตำแหน่งที่ปรึกษารัฐมนตรีว่าการกระทรวงมหาดไทย ที่ปรึกษารองนายกรัฐมนตรีและรัฐมนตรีว่าการกระทรวงศึกษาธิการ ที่ปรึกษารัฐมนตรีช่วยว่าการกระทรวงมหาดไทย และที่ปรึกษารองนายกรัฐมนตรี ต่อมาได้รับโปรดเกล้าฯ แต่งตั้งเป็นรัฐมนตรีช่วยว่าการกระทรวงมหาดไทย ในรัฐบาลยิ่งลักษณ์ ชินวัตร ต่อมาถูกปรับไปดำรงตำแหน่งรัฐมนตรีช่วยว่าการกระทรวงอุตสาหกรรม (ครม.ยิ่งลักษณ์ 3) กระทั่งได้รับโปรดเกล้าฯ ให้พ้นจากความเป็นรัฐมนตรีในเดือนมิถุนายน พ.ศ. 2556
ใน พ.ศ. 2561 ฐานิสร์ได้ย้ายมาร่วมงานกับ พรรคพลังประชารัฐ ปี พ.ศ. 2566 ชนะเลือกตั้งได้รับตำแหน่งนายกองค์การบริหารส่วนจังหวัดสระแก้ว
รางวัลและเกียรติยศ.
ฐานิสร์ เทียนทอง ได้รับพระราชทานยศกองอาสารักษาดินแดนเป็น นายกองเอก ฐานิสร์ เทียนทอง เมื่อ พ.ศ. 2552
ตัวเขียน

ตัวเขียน  มาจากภาษาละติน  แปลว่า "การไหล" หมายถึงรูปแบบการเขียนด้วยลายมือชนิดใดชนิดหนึ่ง ถูกออกแบบขึ้นเพื่อใช้ในการเขียนจดหมายหรือจดบันทึกอย่างรวดเร็ว ตัวเขียนของอักษรละติน อักษรซีริลลิก และอักษรอาหรับ เป็นต้น ตัวอักษรจะเชื่อมติดกันเป็นคำ ทำให้คำหนึ่ง ๆ ถูกเขียนด้วยเส้นเดียวแต่ซับซ้อน
เฟร์นันโด โยเรนเต

เฟร์นันโด ฆาบิเอร์ โยเรนเต ตอร์เรส ([feɾˈnando ʎoˈɾente ˈtores]; เกิดเมื่อวันที่ 26 กุมภาพันธ์ ค.ศ. 1985) เป็นนักฟุตบอลชาวสเปน เคยเล่นให้กับหลายสโมสรที่มีชื่อเสียงในตำแหน่งกองหน้า มีชื่อเล่นว่า "เอลเรย์เลออน" (El Rey León)
อิปไซลอนแอนดรอมิดา เอ

อิปไซลอนแอนดรอมิดา เอ  เป็นดาวแคระสีเหลือง-ขาวในระบบดาวคู่อิปไซลอนแอนดรอมิดา อยู่ห่างจากโลกราว 44 ปีแสงในบริเวณกลุ่มดาวแอนดรอมิดา ณ ตอนนี้ (พ.ศ. 2553) มีดาวเคราะห์นอกระบบ 4 ดวงที่ได้รับการยืนยันแล้วว่าโคจรอยู่รอบดาวฤกษ์เอกของระบบนี้ ดาวเคราะห์ทั้งสี่มีลักษณะเป็นดาวเคราะห์คล้ายดาวพฤหัสบดี อิปไซลอนแอนดรอมิดา เอเป็นดาวฤกษ์ดวงแรกในแถบลำดับหลักที่มีการค้นพบระบบดาว เคราะห์ซึ่งมีสมาชิกหลายดวง และเป็นดวงแรกในหมู่ดาวฤกษ์ประเภทระบบดาวหลายดวงซึ่งมีสมาชิกในระบบดาว เคราะห์หลายดวง อิปไซลอนแอนดรอมิดาเป็นดาวฤกษ์ในลำดับที่ 21 ในจำนวน 100 เป้าหมายแรกของโครงการค้นหาดาวเคราะห์คล้ายโลก  ขององค์การนาซ่า
อิปไซลอนแอนดรอมิดา บี (ดาวเคราะห์)

อิปไซลอนแอนดรอมิดา บี (υ Andromedae b / υ And b / υ Andromedae Ab / υ And Ab) หรืออิปไซลอนแอนดรอมิดา เอบี เป็นดาวเคราะห์นอกระบบที่โคจรรอบดาวอิปไซลอนแอนดรอมิดา เอในระยะทางที่ใกล้ที่สุด ดาวเคราะห์ดวงนี้ถูกประกาศการค้นพบพร้อมกันกับ 55 ปู บี และ เทา คนเลี้ยงสัตว์ บี เมื่อเดือนมิถุนายน ปีพ.ศ. 2539 อิปไซลอนแอนดรอมิดา บีก็เป็นดาวพฤหัสร้อนดวงแรกๆที่ถูกพบ อิปไซลอนแอนดรอมิดา บีเป็นดาวเคราะห์ที่มีมวลสูง จึงน่าจะเป็นดาวแก๊สยักษ์ กล้องโทรทรรศน์อวกาศสปิตเซอร์ได้ค้นพบว่าดาวเคราะห์ดวงนี้มีอุณหภูมิประมาณ -20℃ ถึง 230℃ ในด้านที่ไม่ได้หันหน้าเข้าดาวเอกของมันและ 1,400℃ ถึง 1,650℃ ในด้านที่หันหน้าเข้าดาวเอกของมัน ซึ่งคล้ายกับดาวพุธ และด้านหลังของดาวเคราะห์ดวงนี้ สามารถเห็นสีแดงท่วมเต็มไปหมด คงมีจุดๆเดียวบริเวณขั้วดาวเคราะห์ที่เห็นเป็นรอยด่างเพราะเป็นจุดไกลที่สุด
สีดาวเคราะห์.
สีของดาวเคราะห์น่าจะอยู่ในสีโทนร้อน เช่นสีแดง สีส้ม สีเหลือง ฯลฯ เพราะโคจรอยู่ใกล้ดาวเอกของมันมาก
จุดร้อนประหลาด.
นักดาราศาสตร์ได้ค้นพบจุดร้อนประหลาดบนดาวเคราะห์ดวงนี้ แล้วก็ยังตั้งข้อเสนอว่ามี่จุดร้อนที่เกิดขึ้นจากผลกระทบของดาวเอกของมันบนดาวเคราะห์ดวงนี้ด้วย
การมีดาวบริวาร.
นักวิจัยหลายคนคาดว่าด้านที่ถูกแสงแดดของดาวเคราะห์ดังกล่าวอาจหันเข้าหาดวงฤกษ์ของมันตลอดเวลาด้วยแรงไทดัล เหมือนกับกรณีที่ดวงจันทร์หันด้านเดิมเข้าหาโลกเสมอซึ่งเกิดจากเวลาที่ใช้หมุนรอบตัวเองเท่ากับเวลาที่ดวงจันทร์ใช้โคจรรอบโลก จึงไม่น่าสามารถที่จะมีดาวบริวารได้ แต่ ณ ตอนนี้ คงไม่อาจพิสูจน์ได้จากเทคโนโลยีสมัยนี้
ตรุษเกาหลี

ตรุษเกาหลี หรือ ซ็อลลัล (เกาหลี: ; อาร์อาร์: "Seollal"; เอ็มอาร์: "Sŏllal") เป็นวันแรกของปฏิทินจันทรคติ ซึ่งเป็นวันหยุดที่สำคัญที่สุดของชาวเกาหลีที่มีมาแต่เดิม อันประกอบด้วยระยะเวลาการเฉลิมฉลองที่เริ่มต้นในวันขึ้นปีใหม่ ชาวเกาหลียังทำการฉลองวันปีใหม่ตามปฏิทินสุริยคติในวันที่ 1 มกราคมของทุกปีตามปฏิทินเกรกอเรียน ในขณะที่วันขึ้นปีใหม่ของชาวเกาหลีจะเป็นวันหยุดปีใหม่ของชาวเกาหลีตามช่วงสามวัน และถือเป็นวันหยุดที่สำคัญกว่าวันขึ้นปีใหม่แบบสุริยคติ
นิยามของคำว่า "ซ็อลลัล" โดยทั่วไปหมายถึง "อึมน็ยอก ซ็อลลัล" (음력 설날, วันขึ้นปีใหม่ตามแบบจันทรคติ) ซึ่งรู้จักกันในชื่อของ "คูจ็อง" (ฮันกึล: 구정; ฮันจา: 舊正) โดยทั่วไปบางส่วน "ซ็อลลัล" ยังหมายถึง "ยังนย็อก ซ็อลลัล" (양력 설날, วันขึ้นปีใหม่ตามแบบสุริยคติ) ซึ่งรู้จักกันในชื่อของ "ชินจ็อง" (ฮันกึล: 신정; ฮันจา: 新正)
วันขึ้นปีใหม่ของเกาหลีโดยทั่วไปยึดเอาคืนที่สองของวันจันทร์ดับหลังจากช่วงเหมายัน เว้นเสียแต่ว่าจะเป็นปีที่มีการเพิ่มอธิกมาสในช่วงเดือนสิบเอ็ดหรือเดือนสิบสองก่อนช่วงปีใหม่ ในกรณีเช่นนี้วันขึ้นปีใหม่จะตรงกับคืนจันทร์ดับที่สามหลังจากช่วงอายัน (ครั้งต่อไปที่จะเกิดกรณีเช่นนี้อีกคือ ค.ศ. 2033) วันขึ้นปีใหม่ของชาวเกาหลีโดยทั่วไปเป็นวันเดียวกันกับวันตรุษจีน, วันขึ้นปีใหม่ของมองโกเลีย, วันขึ้นปีใหม่ของทิเบต และตรุษญวน โดยทั่วไปมักใช้ชื่อตะวันตกเพื่ออธิบายถึงเทศกาลนี้แบบครอบคลุม แม้ว่าจะไม่ถูกต้องตามหลักของวิทยาศาสตร์ว่าเป็นปีใหม่แบบจันทรคติอยู่ก็ตาม
ขนบธรรมเนียม.
วันขึ้นปีใหม่ของชาวเกาหลีโดยปกติจะเน้นเป็นวันหยุดครอบครัวแบบชาวตะวันออกที่มักใช้เวลาดังกล่าวเพื่อเดินทางกลับไปบ้านเกิดของตน เพื่อไปเยี่ยมครอบครัวและญาติ ๆ ของพวกเขาเพื่อทำพิธีบูชาบรรพบุรุษที่รู้จักกันในชื่อ "ชารเย" (차례) ชาวเกาหลีจำนวนมากแต่งกายด้วยชุดฮันบกสีสันงดงาม ส่วนต็อกกุก (떡국) ซึ่งเป็นซุปกับเค้กข้าว เป็นอาหารที่มักนำมาเสิร์ฟโดยทั่วไป
ชาวเกาหลีจำนวนมากทำการต้อนรับปีใหม่ (ทั้งแบบตะวันตกและแบบจันทรคติ) โดยเดินทางไปยังชายฝั่งตะวันออกอย่างเช่นคังนึง กับทงแฮ ในจังหวัดคังว็อน ที่ซึ่งพวกเขามักจะเห็นแสงแรกอรุณรุ่งในวันขึ้นปีใหม่
เกมพื้นบ้าน.
มีเกมแบบประเพณีดั้งเดิมจำนวนมากที่มีความเกี่ยวข้องกับวันปีใหม่ของชาวเกาหลี อย่างเกมกระดานสำหรับครอบครัวที่มีชื่อว่า "ยุนโนรี" (윷놀이) ก็ยังเป็นกิจกรรมสันทนาการที่นิยมอยู่ และผู้ชายจะมีการเล่นว่าวรวมถึงการเล่น "เชกีชากี" (제기차기) ซึ่งเป็นเกมที่ใช้วัตถุขนาดเบาซึ่งห่อคลุมด้วยกระดาษหรือผ้า และจากนั้นนำมาเตะเล่นกันเหมือนฟุตแบ็กที่เป็นบอลผ้าขนาดเล็ก ในขณะที่ผู้หญิงหรือเด็กผู้หญิงอาจจะมีการเล่น "นอลตวีกี" (널뛰기), เกมกระโดดบนไม้กระดานหกที่เรียกว่า "ชีโซ" (시소) ขณะที่เด็กปั่น "แพงี" (팽이)
การทักทาย.
จากการที่ผู้คนต่างมีความต้องการความเจริญรุ่งเรืองและมีโชค คำอวยพรในวันปีใหม่จึงมีความว่า "แซแฮ พก มานี พาดือเซโย" (새해 복 많이 받으세요) อันเป็นการให้พรต่อบิดามารดาเพื่อให้ท่านเหล่านั้นมีความสุขในช่วงปีใหม่